
Introducere 


Stimată doamnă învățătoare / profesoară, 
Stimate domnule învăţător / profesor, 


Vă mulțumim pentru răgazul de a vă îndrepta atenţia asupra metodelor 
de gestionare a comportamentelor copiilor în clasă şi pentru interesul dvs. fata 
de acest subiect! 


Cum a apărut acest ghid 

Ghidul de management al comportamentelor copiilor s-a născut din 
nevoia de a pune la dispoziţie celor care modelează comportamentele copiilor 
un set de metode clare şi practice pe care să le poată folosi în activitatea de zi 
cu zi. 


Premisa de la care pornim 

Este că fiecare învățător / profesor doreşte să dezvolte copiilor cu care 
lucrează abilităţi de viata care să le asigure acestora o funcționare eficientă în 
societate. Suntem interesaţi să vedem că cei care ies „din mâna noastră de 
educatori” au simțul răspunderii, ştiu să discearnă între ce este bine şi ce nu, au 
capacitatea de a lua decizii, sunt oameni de încredere, „sunt înarmaţi” cu acele 
prerechizite care îi ajută să reuşească în ce îşi propun. 

Orice face sau spune un învăţător / profesor poate construi în acest sens. 
Modul cum predă lecţia, cum vorbeşte cu elevii în pauză, propriul lui 
comportament în diferite situaţii, modul cum reacționează la comportamentele 
problematice ale elevilor - transmit un mesaj de învăţare copiilor. 


Scopul acestui ghid 

Este de a vă oferi modalități prin care să transformați metodele de 
disciplinare în astfel de mesaje de învăţare. Ce poate învăţa elevul? O abordare 
eficientă a disciplinării de către cadrul didactic îl învață pe elev autodisciplina şi 
asumarea responsabilitatii. 


Ce cuprinde acest ghid 
Ghidul va propune metode si tehnici prin care puteti asigura: 

e Construirea unui mediul de munca sănătos, care să protejeze sănătatea şi 
calitatea vieţii dumnevoastră; 

e Funcționarea de zi cu zi, obişnuită a clasei de elevi, astfel încât să creați 
un mediu de învăţare eficient şi o relaţie de încredere între dvs. şi elevi, 
care să prevină apariţia situaţiilor problematice; 

e Gestionarea eficientă a situaţiilor dificile cu care învățătorii / profesorii se 
confruntă tot mai des în ultimul timp (comportamente agresive, 
minciună, neîndeplinirea sarcinilor etc.). 


Veţi găsi informaţii despre: cum să definim corect o problema de 
disciplină, unde şi cum să găsim cauzele comportamentelor problematice ale 
copiilor, cum să măsurăm comportamentele problematice şi cum să construim o 
strategie de intervenţie asupra acestora, metode de modificare a compor- 
tamentelor problematice, despre pedeapsă şi metode alternative la aceasta. 

În orice context de disciplinare există trei factori: învățătorul / profesorul, 
elevul care face un anumit comportament şi ceilalți elevi. Singura variabilă pe 
care învățătorul / profesorul o poate controla este propria sa persoană. Ceea ce 
face profesorul, reacţiile sale în situaţii dificile, convingerile sale despre 
disciplinarea copiilor influențează ceea ce vor învăţa elevii şi cum se vor 
comporta aceştia. Chiar şi lipsa unui răspuns din partea învățătorului / 
profesorului este un răspuns pentru elev. De aceea, dobândirea unor cunoştinţe 
şi abilități de management al comportamentelor copiilor este primul pas în 
procesul de disciplinare. 

Ghidul pe care vi-l propunem vă sprijină în acest prim pas: 

e Sa intelegeti cum se explică apariţia şi menţinerea comportamentelor 
dezirabile sau cele problematice ale elevilor; 

e Sa dezvoltați o atitudine profesională asupra problemelor de disciplină 
care să vă susțină aplicarea metodelor şi a principiilor gestionării clasei 
de elevi; 

e Sa anticipati răspunsurile comportamentale ale elevilor şi să va adaptati 
propriul comportament acestora; 

e Sa adoptați o poziţie strategică în situațiile de disciplinare întâlnite la 
clasă astfel încât să promovați succesul academic, dezvoltarea socială şi 
emoţională a copiilor; 


Sa dobanditi metode practice de acțiune pe care sa le puteţi folosi 
imediat in situaţii concrete de management al comportamentelor 
copiilor; 

Sa identificati solutii de rezolvare a unor probleme de disciplinare 
întâlnite zi de zi. 


Vă vor susține pe parcursul acestui demers câteva principii de bază ale 


psihologiei copiilor: 


= Copiii sunt diferiţi, de aceea e important să tratăm fiecare elev, fata 
sau băiat, în mod diferit. 

«=  Comportamentele copiilor se învaţă, aceasta înseamnă că îi putem 
învăța pe copii noi comportamente sau putem diminua frecvenţa 
comportamentelor negative. 

«=  Comportamentele se pot explica (au o cauză) şi pe baza cauzei 
comportamentelor putem găsi metodele cele mai eficiente de a 
interveni. 

= Un comportament problematic al copilului este un semnal pe care 
trebuie să-l analizăm si să intervenim asupra lui. 


Invitatia noastră 
Este de a experimenta metodele pe care le găsiți în acest ghid. Verificaţi 


modul în care ele funcționează în clasa dv., urmărind efectele pe care le au 


asupra comportamentelor copiilor. Comparati cu alte metode pe care le-aţi 


întâlnit în experienţa dvs. sau în alte studii. 


O metodă poate fi considerată eficientă dacă: 

ÎI învaţă pe elev ce să facă, ce se aşteaptă de la el; 

Încurajează sau menţine comportamentele dezirabile ale elevilor; 
Dezvoltă o relaţie bazată pe încredere şi nu pe frică între învăţător / 
profesor şi elev; 

Ceilalţi elevi din clasă primesc de asemenea un mesaj de învăţare; 

Creşte stima de sine a elevului şi simțul răspunderii. 


Vă invităm de asemenea, să apreciați informaţiile oferite de acest ghid 


prin prisma câtorva criterii: 


Actualitatea informaţiilor — metodele prezentate în acest ghid se bazează 
pe cele mai recente cercetări din domeniul psihologiei cognitiv- 
comportamentale aplicate în domeniul educaţional; 

Utilitatea informaţiilor — au fost selectate şi prezentate doar acele 


metode care s-au dovedit că funcționează în practică, in condiţiile 
sistemului de învățământ românesc, care răspund nevoilor exprimate de 
cadre didactice; 

e Validitatea ştiinţifică — au fost selectate şi prezentate doar acele metode 
care au adus cu adevărat modificări măsurabile în comportamentele 
copiilor. 


Sperăm ca prin metodele şi exemplele oferite, acest ghid să devină un 
instrument la îndemâna oricărui învăţător / profesor, în activitatea lui de 
fiecare zi. 


Vă dorim studiu plăcut şi spor în aplicarea metodelor oferite! 


Autoarele 


Pentru a oferi sugestii privind ghidul, a trimite întrebări autoarelor lui 
sau a solicita mai multe informaţii, vă aşteptăm să ne contactaţi la: 


Centrul Parteneriat pentru Egalitate 

Str. Vasile Alecsandri nr. 14, sector 1, Bucureşti 
Telefon: 031 103.17.57; 031 104.11.42 

Fax: 031 103.17.58 


info@cpe.ro 


Partea I 
Acţiuni şi principii 
pentru funcţionarea de zi cu zi 
a clasei de elevi 


Ghid pentru profesori si invatatori 


Capitolul I 


Despre disciplinare. Actiuni si principii pentru 
functionarea de zi cu zi a clasei de elevi. 


Ce este managementul clasei, care sunt scopurile lui, de ce este nevoie de el? 


Meseria de învăţător sau de profesor urmăreşte obiective deosebite: pregătirea 
copiilor şi adolescenților din punct de vedere academic dar şi pregătirea lor pentru 
viata. Schimbările continue care apar în mediul social, particularitatile curriculumului, 
diferenţele individuale între copii, fac ca această muncă să fie una provocatoare şi 
solicitantă în acelaşi timp. 

A face managementul clasei înseamnă a utiliza un set de instrumente de 
gestionare a relaţiilor dintre profesori şi elevi pe de o parte, şi dintre elevi pe de altă 
parte. Acest set de instrumente este oferit profesorilor şi învăţătorilor pentru a le 
facilita munca şi pentru a-i ajuta să construiască un mediu de muncă sănătos. 

Utilizarea acestor instrumente la clasă urmăreşte doua scopuri egale ca 
importanţă: 

Un prim scop este de a asigura reducerea stresului pe care îl presupune munca 
în şcoală, prin gestionarea eficientă a problemelor de disciplină şi a relației cu elevii. 

Un al doilea scop este de a proteja sănătatea emoţională a copiilor şi a le asigura 
dezvoltarea armonioasă. Acest aspect este deosebit de important deoarece problemele 
emoţionale determina problemele de comportament; cele mai multe dintre 
comportamentele violente şi situaţiile de indisciplină cu care ne confruntăm în mediul 
şcolar se datorează acestor probleme emoționale. 

Un management al clasei care asigură protejarea sănătății emoţionale a elevilor 
şi reducerea problemelor de disciplină contribuie la dezvoltarea unui mediu de muncă 
sănătos, mai puţin stresant şi solicitant. Un mediu de muncă sănătos este o resursă 
importantă pentru optimizarea procesului instructiv, pentru protejarea şi menţinerea 
sănătății şi calității vieţii profesorilor şi învăţătorilor. 

Problemele de disciplină tot mai frecvente şi dificultatea gestionării lor sunt 
importante surse de stres la locul de muncă. Multe situaţiile care apar fac dificilă 
interacţiunea cu elevii şi scad eficiența activităţii didactice. Studiile de sănătate 
ocupationala arată că activitatea didactică în şcoli este însoţită de un nivel foarte ridicat 
al stresului. Stresul afectează sănătatea fizică, modul în care ne simțim, modul in care 
ne comportăm, precum şi capacitatea noastră de a ne concentra atenţia sau de a lua 
decizii. 40% dintre profesorii care au participat la un studiu realizat de National 
Association of Head Teachers (UK, mai 2000) au declarat că au primit consultaţii şi 
asistență medicală pe probleme de sănătate legate de stres; 25% au declarat că au 
simptome depresive, oboseală, cronică, stări de tensiune şi iritabilitate, insomnie, ca 
urmare a stresului de la locul de muncă. 

Stresul şi simptomele stresului reprezintă un indicator al problemelor care tin 
de caracteristicile mediului de muncă. Dacă utilizăm metode de disciplinare care 
asigură un mediu de muncă sănătos putem reduce şi preveni stresul. 

Puteţi să vă evaluati propriul nivel de stres, bifând ceea ce vi se potriveşte din 
lista de mai jos. Cu cât bifati mai multe simptome ale stresului, cu atât nivelul dvs. de 
stres este mai ridicat: 


Simptome la nivel fizic Simptome la nivel comportamental 
=  Oboseală; = Mers continuu (nu poţi sta 
= Dureri de cap; jos); 
= Insomnie; =  Agitaţie motorie; 
= Dureri musculare (mai ales = Ticuri nervoase (bătut din 

la nivelul umerilor şi picior sau cu degetele de la 
spatelui); mână); 
=" Palpitaţii; =  Mâncat frecvent; 
= Dureri în piept; = Fumat; 
=  Crampe abdominale; = Plans; 
= Ameteala; = Ridicarea vocii „din senin” 
= Tremurături; (în viata personală); 
= Mâini, picioare reci; = Aruncat lucruri; 
= Transpirație sau bufeuri de 
căldură; 
=  Răceli frecvente; 

Simptome la nivel mental Simptome la nivel emotional 

= Scăderea capacităţii de = Anxietate; 
concentrare şi de =  Nervozitate; 
memorare; =  Deprimare; 

=  Confuzii mentale; =" Furie; 

= Lapsusuri; = Îngrijorare; 

= Pierderea simțului = Iritabilitate; 
umorului; =" Pierderea rabdarii; 

="  Indecizie; 


Sanatatea emotionala (modul in care ne simtim, capacitatea de a fi atenti la nevoile 
noastre şi ale celorlalți şi de a răspunde la ele) este un instrument foarte important in 
activitatea didactică. Ca urmare, reducerea stresului la locul de muncă si protejarea 
sănătății emoționale a profesorilor şi învăţătorilor reprezintă o prioritate pentru buna 
desfăşurare a procesului de predare-invatare şi educare a copiilor pentru viata. 

Studiile de psihologie arată că problemele de disciplină din clasă sunt sursa de 
stres cea mai semnificativă pentru profesori şi învăţători. Aceste studii arată că 
principalele efecte negative asupra sănătăţii noastre emoţionale şi a stării de bine se 
datorează faptului că este extrem de dificil să îi disciplinăm pe elevi aşa cum am dori. 
Ca urmare, instrumentele care ar face posibilă disciplinarea eficientă a elevilor, care să 
asigure reducerea problemelor de disciplină pe termen lung, ar reprezenta un bun 
instrument de management al stresului pentru profesori şi învăţători. 

Beneficii pentru profesori şi învățători ale disciplinării eficiente a elevilor: 


= Se reduce starea de iritabilitate şi nervozitate; 

=" Se reduce starea de oboseală; 

=" Se reduc situațiile care fac dificilă desfăşurarea orei; 
=  Creşte satisfacția în muncă; 

= Creste calitatea vieţii la locul de muncă; 


De aceea, în acest ghid vom afla alternative noi de realizare a managementului 
clasei, vom afla ce înseamnă a disciplina, prin ce se caracterizează o clasă disciplinată, 
cum pot fi gestionate comportamentele şi situaţiile problematice care apar în clasă, 
pentru a construi un mediu sănătos de muncă. 


Este util pentru profesori şi învăţători să înveţe metode noi de a face 
managementul clasei pentru că: 

- in acest moment multi profesori se confruntă cu probleme de disciplinare 

(sarcini care nu sunt îndeplinite de elevi, comportamente agresive sau de 

perturbare a celorlalti elevi etc.): 
- care afecteaza mediul de invatare; 
- care cresc nivelul stresului la locul de munca şi afectează sănătatea 
emoțională şi funcționarea în viata de zi cu zi a cadrelor didactice; 
- pentru gestionarea cărora se consumă foarte mult timp din cadrul 
unei ore de clasă; 
- la care metodele de gestionare care sunt cel mai frecvent aplicate au 
efecte secundare negative; 
- care, nerezolvate într-o modalitate benefică, pot afecta sănătatea 
emoţională a copiilor; 
- lipsa unor metode de disciplinare conduce către apariția şi menţinerea unor 
probleme de comportament la elevi şi a unui mediu de muncă deosebit de 
stresant. 


Ce este „disciplinarea”? Obiective ale disciplinării. Activităţi pentru 
atingerea acestor obiective. 


De multe ori termenul de „disciplinare” este folosit doar pentru a denumi 
modalitatea de a rezolva problemele de comportament ale copiilor, acasă sau la şcoală. 
Sensul acestui cuvânt este mult mai larg şi se referă la un proces continuu de învăţare, 
prin care copilul este pregătit pentru gestionarea propriilor resurse (comportamente, 
cunoştinţe, abilități). 

Un sistem de disciplinare eficient cuprinde 3 elemente: 
1. un mediu de învăţare caracterizat prin relații pozitive, de încredere, între 
profesor şi elevi, şi între elevi; 
2. metode de dezvoltare şi încurajare sistematică a comportamentelor dezirabile 
(abordare proactivă a disciplinării); 
3. metode de diminuare sau eliminare a comportamentelor indezirabile sau 
ineficiente (abordare reactivă a disciplinării). 
Fiecare din aceste elemente trebuie să funcţioneze dacă dorim ca disciplinarea să 
determine îmbunătăţirea comportamentelor elevului. Studiile educaționale oferă 
metode pentru fiecare din cele 3 obiective. Abordarea fiecăruia din cele 3 elemente 
trebuie adaptată în funcţie de vârsta copilului şi de abilitățile lui de a-şi regla 
comportamentul şi de a-şi asuma responsabilități. 


Prin urmare: 

A DISCIPLINA = înseamnă a sprijini elevii să înveţe comportamente noi, 
dezirabile, a-i ajuta să-şi dezvolte competențe şi simțul responsabilitatii propriilor 
acțiuni. 

Ca să aflăm care este modul cel mai eficient de a aborda disciplinarea, este util 
să ne stabilim mai întâi ce obiective avem în procesul de disciplinare. Cu alte cuvinte ce 
ne dorim ca elevii să facă sau să ştie în urma procesului de disciplinare. 

Listarea acestor obiective este utilă deoarece oferă un cadru de referinţă la care 
să vă raportați acțiunile de disciplinare. 

În cele ce urmează vă propunem activități de stabilire a: 
= obiectivelor procesului de disciplinare; 
importanţei acestor obiective; 


activităţilor care pot fi realizate în clasă pentru a îndeplini aceste obiective. 

Activitate. 


Obiective ale procesului de disciplinare. Ierarhizarea lor. 


Sarcină: 


Notati în cele 2 coloane obiectivele pe care le aveţi în procesul de disciplinare a 
copiilor din clasa în care lucraţi. Referiti-va nu doar la cunoştinţe şi abilități legate de 
materiile predate, ci şi la cunoştinţe şi abilități de bază (abilități de a relationa cu alții, 
de a rezolva probleme, de a lua decizii etc.). 
Dacă ar fi să apreciaţi aceste cunoştinţe şi abilități din punctul de vedere al 
importanţei în adaptarea copilului la viata adultă, cum ati nota, pe o scală de la 0 la 
100, fiecare din exemplele notate mai sus? În care 0 = această cunoştinţă sau abilitate 
nu este importantă pentru viata iar 100 = această cunoştinţă sau abilitate este foarte 


de importantă. 


1. Elevii să ştie 
(cunoştinţe): 


Importanța 
cunostintei 
Scor 
(0-100) 


2. Elevii sa faca (abilitati): 


Importanta 
abilitatii 
Scor 
(0-100) 

Activitate. 
Activitati pentru dezvoltarea abilitatilor si cunostintelor, stabilite ca obiective in 
procesul de disciplinare. 


Sarcină: 
Enumerati câteva activități prin care puteți dezvolta abilitățile şi cunoştinţele, stabilite ca 
obiective ale procesului de disciplinare, în cadrul unei ore de curs. 


Exemplu: 

Obiectiv: Activităţi pentru atingerea obiectivului: 

1. A dezvolta elevilor Oferiti-le elevilor, în anumite momente ale lecţiei, 

capacitatea de a lua posibilitatea de a opta dintre activităţile propuse pentru o 

decizii. activitate de învăţător / profesor, şi a anticipa posibilele 
consecinţe ale opțiunii făcute. 
Organizati unele din exerciţiile în clasă pe echipe — elevul 
învaţă să-şi asume responsabilități într-un grup şi să 
ofere / ceară informaţii sau feedback. 
Stabiliti regulile clasei împreună cu elevii — astfel ei 
învaţă să se implice, să-şi argumenteze opinia, să-şi 
asume responsabilități. 

Dima EEE sai 1] Aaa e i ved AN 

Important: 

Cu siguranță multe din exemplele întâlnite in practica dumneavoastră se referă 
la situaţii de învăţare academică (metode diverse de predare, prin care aveţi obiectivul 
de a transmite cunoştinţe dar şi de a dezvolta abilități de viata elevilor). 

Alte exemple se referă la situaţii de gestionare a conduitei elevilor în clasă, care 
sunt ocazii folositoare de a dezvolta abilități care fac posibilă desfăşurarea optimă a 
procesului de predare-invatare. 

Elevii învață cum să se comporte (în clasă dar nu numai) prin felul in care 
învățătorul / profesorul gestionează modul de a se comporta zi de zi al elevilor şi 
situaţiile problematice. Ceea ce face sau nu face învățătorul / profesorul transmite 
elevilor un mesaj de învăţare (un comportament problematic care trece neobservat îi 
poate învăţa că există posibilitatea de a încălca regulile fără a-şi asuma vreo consecinţă, 
dacă învățătorul / profesorul ridică tonul pentru a fi ascultat, elevii învaţă că aceasta 
este modalitatea prin care cineva se poate face remarcat sau poate rezolva o problemă; 
observati clasele în care învățătorul foloseşte un ton ridicat — elevii folosesc acelaşi ton 
ridicat între ei şi în clasă este un nivel mai ridicat de zgomot). Mesajele implicite 
(nonverbale sau paraverbale) pe care le transmite adultul au de multe ori un impact 
mai mare decât cele declarate: copilul învaţă mai mult din ceea ce face profesorul decât 
din ceea ce spune acesta. 

Putem verifica eficienţa unei metode de disciplinare întrebându-ne: ce învață 
elevul prin metoda pe care o folosesc / din modul cum am reacționat? 


Ce înseamnă o clasă disciplinată? Cum ne putem asigura că dezvoltăm şi 
menţinem o clasă disciplinată. 


O clasă 
disciplinată 
nu înseamnă o 
clasă în care 


O clasă disciplinată se caracterizează prin: 
1. mediu pozitiv de învăţare, bazat pe reguli clare, înțelese şi 
acceptate de elevi şi profesori despre ce trebuie să fie făcut 
şi să nu fie făcut. Un mediu pozitiv de învăţare, bazat pe 


relația de încredere dintre profesor şi elevi, oferă contextul | nu apar 
favorabil pentru ca metodele de management al | comportamen- 
comportamentelor elevilor să funcționeze. Este important ca | te 

elevii să se simtă în siguranţă şi respectați pentru ca | problematice. 


metodele profesorului să aibă impact; 


consecvență în aplicarea regulilor din partea profesorilor şi 
elevilor - un mediu pozitiv şi securizant de învăţare este 
asigurat prin consistenţă şi consecvență în activităţile de zi 
cu zi şi în mesajele transmise; 


Dacă ne-am 
propune un 
astfel de 
obiectiv acesta 
ar fi nerealist 
şi nesănătos, în 
sensul în care 

3. tratarea oricărui comportament problematic ca o 
oportunitate de învăţare - când avem ca obiectiv să 
dezvoltăm simţul răspunderii şi abilități de viață 
independentă la copii, folosim metodele de disciplinare ca 
instrumente de învăţare şi nu ca instrumente de depistare şi 
sanctionare a greşelilor. 


Beneficiile pentru învăţător / profesor şi pentru elev din faptul că 


lucrează / învaţă într-o clasă disciplinată: 


Elevii şi cadrul didactic se simt confortabil să lucreze împreună 
şi folosesc la maximum relația didactică; 

Performanţa academică a elevilor este favorizată de un mediu 
pozitiv de învăţare; 

Elevii şi cadrul didactic învaţă sau îşi exersează abilități diverse 
de viata independentă; 

Se dezvoltă o relaţie de încredere şi respect între învățător / 
profesor şi elev. 


Pentru a dezvolta şi a menţine o clasă disciplinată este important 
ca prin activități să avem în atenţie şi să ne asigurăm că: 


Se dezvoltă / încurajează rutini eficiente ale clasei, pentru 
aspectele administrative. Acestea asigură un mediu clar şi nu 
lasă prea mult loc situaţiilor ambigue sau problematice. 


Exemplu: Copiii: 
= îşi verifică lucrurile din ghiozdan la ieşirea din clasă; 
= se asigură că banca a rămas curată; 
= salută; 
= jes din clasă în rând etc. 


Astfel de rutini sunt monitorizate şi încurajate de învățător. 


Există reguli privind comportamentul în clasă. 

Metodele de disciplinare sunt ferme si corecte, si transmit un 
mesaj pozitiv copiilor. 

Programul de disciplinare îi învață pe elevi autodisciplina, 
astfel încât să nu fim nevoiți să corectăm acelaşi comportament 
problematic la nesfârşit, ci să ne bazăm pe capacitatea elevului 
de a-şi gestiona propriile comportamente. Acest obiectiv ne 
orientează spre metode care îi învaţă pe elevi ce să facă, şi nu 
doar îi sancţionează pentru ceea ce nu fac bine. 

Suntem “înarmaţi” cu timp, efort şi răbdare; un program de 
gestionare a comportamentelor este un proiect pe termen lung. 


pentru 
atingerea lui 
s-ar realiza 
acțiuni care să 
aibă impact 
negativ asupra 
sănătăţii 
emoţionale şi 
sociale a 
copiilor. 

Despre regulile de disciplinare. Cum le stabilim. 


O metodă la îndemâna învățătorului / profesorului se referă la instituirea unor 
reguli simple în clasă, care să faciliteze învăţarea şi să minimizeze situațiile problematice. 
De multe ori presupunem că regulile de comportare în clasă sunt cunoscute şi înțelese de 
către elevi, că este de la sine înţeles cum trebuie să se comporte un elev. 

Mai degrabă comunicăm în mod indirect care sunt regulile clasei: prin reacţiile 
noastre la comportamente care sunt în conformitate cu aceste reguli sau care le încalcă. 
Cu alte cuvinte, elevii sunt puşi în situaţia de a învăţa prin incercare-eroare ce se 
aşteaptă de la ei. Nu putem aştepta însă ca elevii să facă erori (= să apară 
comportamente problematice) pentru a comunica o regulă. Mai eficient este să avem şi 
să încurajăm un set de reguli simple şi clare care să fie comunicat elevilor, reamintit şi 
revizuit periodic. 

Un astfel de set de reguli se poate crea din primele zile de şcoală (aşa cum stabilim 
că elevul trebuie să ridice mâna pentru a pune o întrebare sau a da un răspuns). Acesta este 
primul pas spre a ne asigura că vom obţine ordinea pe care ne-o dorim în clasă. 


Sugestii privind stabilirea şi respectarea regulilor clasei: 


1. Elevii să fie implicaţi în stabilirea lor - aceasta pentru că este mai probabil 
ca ei să respecte, să sesizeze când nu funcționează şi să înţeleagă la ce 
foloseşte o regulă la stabilirea căreia au contribuit. Putem implica elevii de 
orice vârstă în stabilirea regulilor, nu doar pe cei mari. Câteva reguli pot fi 
sugerate de către profesor. 


2. Să fie formulate simplu, la obiect şi să fie uşor de reținut — acest aspect 
poate fi verificat întrebând elevii ce înțeleg că trebuie să facă/să nu facă 
pentru ca regula să fie respectată. 


3. Numărul lor să fie în jur de 5-7. 


4. Fiecare regulă să fie stabilită pornind de la un obiectiv / rezultat la care se 
ajunge prin respectarea regulii. 


5. Să fie formulate în termeni pozitivi. Exemplu: „ne aşezăm în bancă când 
clopotelul sună pentru începerea orei”, în loc de “nu întârziem la ore”. Este 
important ca regula să specifice ce trebuie să facă elevul, nu ce nu trebuie să 
facă. 


6. Să fie explicate elevilor astfel încât aceştia să înțeleagă necesitatea şi 
utilitatea şi să-şi dea acordul în privinţa lor. 

7. Să fie vizibile — să fie prezentate verbal şi vizual (scrise pe o planşă, copiate 
de elevi pe un caiet). Elevii mici pot să le deseneze şi de asemenea se pot 
organiza jocuri de rol pentru a explica fiecare regulă. 


8. Să fie comunicate părinţilor -pentru a se obține suportul în promovarea lor. 


9. Să fie reamintite periodic (nu doar când sunt încălcate)- stabilim în prealabil 
momente ale săptămânii pentru reamintirea regulilor. 


10. Să fie revizuite împreună cu elevii — este necesară revizuirea periodică a 
regulilor împreună cu elevii pentru a putea adapta regulile la situaţiile noi cu 
care ne confruntăm sau la schimbările care apar în şcoală, clasă. 


11. Să fie respectate de către învăţător / profesor - regulile stabilite de comun 
acord, reprezintă o regulă pentru toată lumea care participă la stabilirea lor 
(deci şi pentru profesor sau învăţător, nu doar pentru elevi). 


12. Să fie respectate consecvent - mesajul pe care îl transmite o situaţie în care 
regula a fost trecută cu vederea este mai puternic decât cerința de a respecta 


regula. 


13. Să fie susţinute / încurajate la elevi în modalităţi diferite - deşi regulile sunt 
aceleaşi pentru toți elevii, aceştia pot fi motivaţi diferit pentru a le respecta. 
Stabilirea regulii nu garantează respectarea. Ca urmare, este necesar ca 
respectarea regulii să fie încurajată, remarcată şi apreciată la elevi. 


De ce este util să respectăm aceste principii în stabilirea regulilor clasei? 


Respectând aceste principii ne asigurăm că elevii interacționează cu regulile şi, 
şi le asumă. Nu putem ajunge la un astfel de rezultat dacă oferim elevilor doar o listă 
de reguli pe care le vor avea de urmat şi nici dacă vom declara regulile doar când sunt 
încălcate. În plus, elevii trebuie să vadă diferenţa între ce se întâmplă dacă respectă 
regulile şi ce se întâmplă dacă nu le respectă. O dată cu stabilirea regulilor, trebuie să 
stabilim ce se întâmplă dacă ele nu sunt respectate; ce consecinţe trebuie să îşi asume 
cel care nu le respectă. De asemenea, elevii trebuie să înţeleagă ce consecinţe pozitive 
are respectarea regulii, şi să primească aceste consecințe pozitive atunci când respectă 
regula. Ne asigurăm că regulile sunt urmate nu doar când aplicăm consecințe pentru 
nerespectarea regulii, ci mai ales când aplicăm consecinţe pentru respectarea ei. 

Exemplu: Şi la ora de matematică şi la cea de chimie elevii trebuie să respecte regula de 
a ridica mâna pentru a răspunde. Profesorul de chimie însă ia în considerare şi răspunsurile 
elevilor care nu au ridicat mâna. În consecință, la ora de chimie elevii au mai mult tendința de a 
răspunde neintrebati decât la ora de matematică. Chiar dacă este vorba de aceiaşi elevi şi de 
aceeaşi regulă, gradul în care este respectată diferă. Diferența vine din modul în care este pusă 

în aplicare şi de consistenţa cu care este aplicată. 

Regulile în sine nu asigură disciplina în clasă, ci modul cum sunt aplicate aceste 
reguli şi mesajul pe care îl transmitem aplicându-le. La acestea se adaugă rutinele 
clasei, monitorizarea frecventă a comportamentelor elevilor şi răspunsul consistent la 
respectarea / nerespectarea regulilor. 


22 


Partea a Il-a 


Cum gestionăm comportamentele 
problematice ale copiilor 

Capitolul II 


Cum definim corect o problema de disciplină 


Cum definim o problemă de disciplină? 


Când apar comportamente problematice 

Chiar dacă am stabilit de la început reguli ale clasei, rutini, o relaţie foarte 
deschisă cu copiii, este normal să apară comportamente problematice. Chiar şi într-un 
mediu pozitiv de învăţare adulții stabilesc limite care nu sunt pe placul elevilor. 


Pasi în gestionarea comportamentelor problematice: 

Primul pas: definirea comportamentelor 

Fiecare profesor sau învățător poate identifica cu uşurinţa probleme de disci- 
plină, precum agresivitate, refuz, sfidare, ignorare etc. Aceste probleme împiedică 
desfăşurarea optimă a orelor de clasă şi eficiența învăţării. 

De multe ori, soluționarea acestor probleme este dificilă deoarece sub 
denumirea acestor probleme se “ascund” mai multe aspecte care trebuie gestionate. De 
exemplu, spunem că ne confruntăm cu probleme de agresivitate, atunci când avem în 
clasă copii care scuipă colegii, care îi îmbrâncesc pe ceilalți în pauze, care înjură sau 
care îi amenință pe colegi sau pe profesori. Ca urmare, reducerea frecvenţei 
problemelor de agresivitate este un proces dificil atât timp cât dorim să construim o 
strategie de reducere a agresivitatii, dar nu abordăm pe rând comportamentele pe care 
le observăm la copii şi pe care le reunim sub denumirea de agresivitate. 

Prima etapa in rezolvarea acestor probleme de disciplinare este definirea lor 
specifica, adica identificarea comportamentelor problema, care se doresc a fi remise sau 
eliminate. 

Aceasta etapa se numeste operationalizarea problemei si presupune identifi- 
carea comportamentelor pe care un elev le face şi care sunt ținta modificării. Psihologia 
comportamentală şi instrumentele de management al clasei ne oferă metode de 
modificare a comportamentelor problematice, dar nu ne oferă metode de ameliorare a 
unor probleme vag definite precum agresivitate, indisciplină, neatentie. 

Ca urmare, pentru fiecare situație problematică trebuie identificate 
comportamentele care apar şi care ne fac să punem diferite etichete (obraznic, neatent 
etc.) atunci când le observăm. 

Activitate 


Sarcina: 
Operationalizati problemele de disciplină cu care va întâlniți la clasă dupa 
exemplele de mai jos: 


Situaţia problemă Operationalizarea problemei 


Ioana este neatenta în ore. - [oana nu realizează toate sarcinile primite în 
timpul orei. 

- Ioana vorbeşte cu colegul de bancă. 

- [oana cere lămuriri colegului din fata. 


Ionut este indisciplinat. - Ionut face remarci ironice la adresa colegilor. 
- Ionut vorbeşte în acelaşi timp cu un alt coleg. 
- Ionuț răspunde fără să ridice mâna. 

1. 


Dezavantaje în folosirea etichetelor (probleme definite vag) 
în procesul de management al clasei 


Etichetele nu ghidează intervenția pentru soluționarea problemei, deoarece 
sunt ambigue: ele pot însemna lucruri diferite pentru diferite persoane. 
Exemplu: agresiv pentru o persoană poate însemna că înjură pe ceilalți, pentru altă 
persoană înseamnă că trânteşte obiecte. Ca urmare dacă spunem că un elev este 
agresiv nu vom sti ce anume trebuie făcut: gestionată relația lui cu colegii sau modul 
în care el interacționează cu obiectele. 


Etichetele sunt folosite în mod eronat ca explicații pentru comportamen- 
tele problematice si descurajează intervenția pentru rezolvarea problemei. 
Exemplu: spunem că un elev trânteşte caietul pentru că este agresiv şi este agresiv 
pentru că trânteşte caietul (definiție circulară). În această situație suntem tentati să 
considerăm că nu există nici o soluție pentru modificarea acestui comportament 
agresiv (trânteşte caietul), deoarece el se datorează faptului că elevul este agresiv. 
Etichetele pot fi folosite pentru a denumi o clasă de comportamente, dar aceste 
comportamente trebuie identificate şi descrise specific atunci când se doreşte 
modificarea lor. 


Etichetele aplicate elevului în urma observării mai multor comportamente 
devin o etichetă pentru persoană. 

Exemplu: elevul obraznic (etichetă ce desemnează elevul la care au fost observate 
următoarele comportamente: răspunde neîntrebat, vorbeşte cu colegii în timpul orei, 
încalcă regulile clasei), elevul dezordonat (etichetă ce desemnează elevul la care au 
fost observate următoarele comportamente: foloseşte un singur caiet pentru mai 
multe discipline, are caietele pătate). Aplicarea unei etichete negative unui elev 
determină generalizarea opiniei negative asupra acelui elev. 

Exemplu: 

Dacă spunem că un elev este obraznic, vom fi tentati să observam mai degrabă si alte 
comportamente negative ale elevului, să considerăm negative comportamente neutre 
(merge să ude buretele sau cere o lămurire colegului de bancă) sau să facem judecăți 
sau predicții negative legate de acel elev (x nu va reuşi, nu îi cer lui x, nu am 
încredere în el, pentru că e obraznic). În acest fel, etichetele aplicate persoanei scad 
probabilitatea modificării comportamentelor sale nedorite si cresc probabilitatea 
deteriorării relației dintre profesor și elev. 

Beneficii aduse de definirea concretă a comportamentelor 
în procesul de management al clasei 


1. Comportamentele sunt obiective şi măsurabile. Mai multe persoane care 
observă aceeaşi situație, pot înregistra şi fi de acord în legătură cu apariția 
comportamentului problematic şi caracteristicile lui: frecvenţă, durată, 
intensitate, latenta. Acest aspect reduce ambiguitatea situaţiei, divergentele 
de opinie dintre profesori sau dintre profesori şi părinți. 


2. Identificarea si descrierea specifică a unui comportament permite 
identificarea cauzelor comportamentului şi construirea unei strategii de 
intervenţie pentru modificarea lui şi ameliorarea problemei de disciplină. 


3. Identificarea specifică a comportamentelor problematice permite menţinerea 
relaţiei pozitive dintre elev şi profesor, deoarece permite distincţia între com- 
portament şi persoană; ceea ce reprezintă o problemă este comportamentul şi 
nu persoana care l-a produs. Dacă persoana ar fi problema asta înseamnă că 
indiferent de comportamentele pe care le face aceasta ar reprezenta o 
problemă în continuare, iar acest lucru nu se întâmplă în situaţiile în care 
comportamentul se schimbă. 

Exemplu: 

Un copil “problemă”, nu mai reprezintă o problemă pentru profesor atunci 
când îşi face temele, răspunde corect la întrebări, răspunde doar când este 
numit, adică atunci când nu mai face comportamentele nedorite. 


Cum putem şti dacă am identificat şi am definit corect comportamentele care 
descriu problema de disciplină? 


Pentru definirea corectă a unui comportament care se doreşte a fi modificat este 
necesar: 


- Identificarea exactă a ceea ce persoana respectivă spune sau face; 
Comportamente care se doresc a fi modificate pot fi: 


nonverbale 
(se ridică din bancă, 
loveşte colegul din fata cu caietul) 


verbale 
(ex. înjură, răspunde neîntrebat) 


reprezintă un exces reprezintă un deficit 
(remarci ironice la adresa colegilor) (realizarea temelor de casă) 

— Distincția între comportamente şi stări interne (emoţii: trist, furios). „Este 
supărat” nu este un comportament — acest comportament nu poate fi înregistrat 
obiectiv de mai multi observatori, deoarece aceasta este o stare emoţională si 
fiecare observator va înregistra dacă elevul este supărat folosind propria 
definiție, subiectivă, asupra modului în care se comportă o persoană atunci 
când este supărată. Starea emoţională nu poate fi înregistrată, în schimb, 
exprimarea în comportamente a acestei stări emoţionale poate fi înregistrată 
obiectiv. De exemplu, observatorii pot înregistra dacă elevul vorbeşte cu colegii 
sau nu, dacă pleacă din clasă sau nu, dacă plânge sau nu; acestea sunt 
comportamente. 

— Distincția între comportamente şi alte stări (a învăţa, a fi atent). “A fi atent” 
nu este un comportament - acest comportament nu poate fi înregistrat obiectiv 
de mai multi observatori; comportamente care descriu starea de a fi atent sunt: 
pune întrebări pe marginea textului, subliniază textul, notează în caiet, continuă 
prompt citirea textului când este numit etc. 

— Distincția între comportamente şi atitudini (responsabil, intelegator). 
“Responsabil” nu este un comportament - acest comportament nu poate fi 
înregistrat obiectiv de mai mulţi observatori; comportamente care descriu 
atitudinea de a fi responsabil sunt: verifică dacă a luat toate obiectele care îi 
aparţin la plecarea din clasă, dă telefon să anunţe părinții că întârzie etc. 

— Distincția între comportamente şi rezultate (teme, curățenie). “Teme” nu este 
un comportament - acest comportament nu poate fi înregistrat obiectiv de mai 
multi observatori; comportamente sunt: se aşează la birou, deschide cărți, 
caiete, citeşte sarcina temă, scrie etc. 

— Distincția între comportamente şi valori (onestitate, adevăr). Onestitate nu 
este un comportament - acest comportament nu poate fi înregistrat obiectiv de 
mai mulți observatori; comportamente care descriu valoarea de onestitate sunt: 
oferă informaţii la cerere, face ce spune etc. 


În concluzie, operationalizarea unei probleme de disciplină înseamnă definirea 
ei în comportamente. Pentru operationalizarea unei probleme de disciplină este 
necesar să identificăm specific ce face sau ce spune elevul, fie că este un deficit, fie că 
este un exces. De aceea, comportamentele identificate trebuie să indice ce face elevul, 
nu ce nu face şi trebuie să fie desemnate prin verbe la diateza activă şi la forma 
afirmativă. 

În cele ce urmează vă prezentăm un exemplu de operationalizare a unei 
probleme de disciplină şi o grilă cu ajutorul căreia să verificați dacă problemele definite 
de dvs. sunt sau nu în termeni de comportamente. 

Tabel. Operationalizarea unei probleme de tipul “Elevul X sfideaza profesorul”: 


Problema de Corect Incorect 
disciplina 

Nu raspunde cand este 
Elevul X Tace cand este intrebat. intrebat. 
sfideaza Priveşte spre fereastră. Nu se uită la profesor. 
profesorul. Se joacă cu telefonul mobil. Nu este atent. 


Petrece timp cu alti colegi care au 


aceleaşi comportamente. 


Se lasă influenţat de alti 
colegi care au atitudine 
negativă fata de profesor. 


Tabel. Exemple de verbe la diateza activă, care descriu acţiuni, aflate în exces sau în 
deficit, direct observabile: 
(Ce face elevul, NU ce nu face) 


Subliniază cu creionul 


Arată cu degetul 


Repetă Numără 

Scrie Strigă porecle 
Completează Se ridică 

Şterge Merge 

Vorbeşte Aleargă 

Se întoarce cu spatele Intarzie 

Cere Înjură, precum “...” 
Întreabă Dă 


Deschide uşa cu piciorul 
Trânteşte 

Scrie mesaje pe telefon 
Se machează 

Citeşte ziare / reviste 
Loveşte cu pumnii 
Loveste cu picioarele 
Pune 

la 

Tabel. Ce sunt si ce nu sunt comportamentele. 


Ce sunt comportamentele Ce nu sunt comportamentele 


1. sunt actiuni observabile ale 
unei persoane; daca doi 
observatori sunt in proximitatea 
persoanei pot inregistra acelasi 
lucru. 


2. sunt acţiuni măsurabile, tocmai 
pentru ca pot fi observate; se pot 
înregistra caracteristici precum 
frecvenţă pe unitatea de timp 
stabilită, durată, intensitate, 
latenta. 


3. se invata, deci se pot modifica; 
de exemplu, invat sa anunt 
profesorul ca nu m-am pregatit (sa 
ma scuz) ca metoda de a nu fi 
ascultat in acea Zi. 


4. sunt predictibile, adica pot fi 
anticipate; de exemplu, anticipez 
că se va scuza că nu s-a pregătit, 
ori de câte ori doreşte să nu fie 
ascultat. 


5. sunt guvernate de legi care pot 
fi cunoscute şi aplicate în situații 
de muncă şi de viață personală 
pentru modificarea 
comportamentelor. 


1. nu sunt etichete de tipul: corect, 
cuminte, creativ, comunicativ, 
politicos, leneş etc. 


2. nu sunt atitudini de tipul: 
responsabil, proactiv, intelegator, 
cooperativ etc. 


3. nu sunt stari de tipul: a dormi, a 
sta pe scaun, a invata sau stari 
emotionale 


4. nu sunt valori de tipul: spirit de 
familie, parteneriat, onestitate, 
adevăr etc. 


5. nu sunt rezultate de tipul: 
mâncare, teme, desene, curat / 
curăţenie. 

Ce inseamna comportament problematic in clasa 


În orice şcoală sau în orice clasă de elevi putem vedea multe comportamente 
care ne deranjează. Dacă ar fi să avem o reacție pentru fiecare comportament pe care îl 
vedem sau să le gestionăm pe toate, atunci întregul nostru timp profesional şi personal 
ar putea fi consumat de acest lucru. Ca urmare este nevoie să decidem asupra căror 
comportamente este important să intervenim pentru a le modifica. 

Cum putem decide care cum comportamentele problematice care trebuie 
reduse cu necesitate şi care sunt comportamentele care tin de specificul vârstei sau alti 
factori şi care nu necesită o intervenţie urgentă? Studiile de psihologia copilului oferă o 
serie de indici care ne ajută să decidem care comportamente sunt problematice şi 
trebuie gestionate şi care nu. 

Comportamente problematice sunt: 


=  Comportamentele care pun copilul sau pe alţii în pericol (periclitează 
sănătatea fizică sau emoțională). 


«=  Comportamentele necompliante fata de aşteptările şi cerinţele rezonabile ale 
adultului, adică comportamente care fac dificilă desfăşurarea procesului de 
predare-invatare în clasă. 


=  Comportamentele care interferează cu menţinerea relațiilor sociale pozitive. 


Ce facem când apar comportamentele problematice în clasă? 


De multe ori, gestionăm situaţiile problematice prin reacţia noastră spontană la 
comportamentul copilului. Această reacţie nu ia în considerare modul în care va fi 
afectat comportamentul copilului / al celorlalți elevi. 

În orice situaţie de disciplinare există 3 variabile: 


. profesorul; 
= elevul care face comportamentul problematic; 
" ceilalti elevi din clasa. 


Singura variabilă pe care profesorul o poate utiliza / controla este propriul său 
comportament. Comportamentul profesorului decide dacă situația este sau nu 
controlată. De aceea este important ca profesorul să ştie ce comportament să aleagă ca 
răspuns la o situație problematică, astfel încât celelalte 2 variabile implicate - elevul 
care a făcut comportamentul problematic şi ceilalți elevi din clasă - să fie influențate in 
mod pozitiv, eficient. 

Când apare un comportament problematic, profesorul răspunde în funcție de 
modul cum îşi explică / interpretează respectivul comportament. Ceea ce gândim 
despre comportamentul problematic influenţează ceea ce facem în consecință. 


Exemplu: 

Dacă consider că elevul răspunde neîntrebat pentru că nu mă respectă, mă voi enerva şi 
il voi ameninţa că il dau afară dacă nu învață să ridice mâna. Dacă consider că răspunde 
neîntrebat pentru că doreşte să arate că s-a pregătit pentru oră, îi voi zambi îngăduitor şi îi voi 
cere să îi lase şi pe ceilalți să se gândească la răspuns. 


Cu alte cuvinte, la acelaşi comportament problematic al unui elev putem 
reacționa diferit în funcţie de explicaţia pe care o atribuim acelui comportament. 
Tabelul de mai jos prezintă alte exemple de explicaţii pe care le putem avea pentru 
comportamentele elevilor şi urmările lor (ce suntem tentaţi să facem şi ce efect are acest 
lucru asupra elevului). 


Tabel. Ce gândim de obicei şi cum reactionam la comportamentele problematice ale 
copiilor. 


“Elevul e rău” 


Când gândeşte astfel, profesorul are Consecințe pentru elev: 

tendinţa: = crede el însuşi ca este rău şi acest 

= săeticheteze ca şi “rău” copilul, în fata lucru nu se poate schimba; 
clasei sau a părinților; = pune pe seama acestui lucru orice 

=" să puna pe seama elevului orice comportament pe care îl face; 
rezultat negativ; = stima de sine poate fi afectată; 

= să folosească metode autoritare de = performanța academică poate 
disciplinare; scădea; 

= să evite să încerce noi metode de = interesul elevului fata de tot ce se 
disciplinare; intampla in clasa este scazut. 


= să nu aprecieze progresele mici ale 
elevului, să ignore comportamentele 
adecvate ale acestuia; 

= să generalizeze această etichetă si 
asupra performanţei academice a 
elevului (elevul devine “rău” şi la 
învăţătură). 

“Elevul nu ma respecta” 


Cand gandeste astfel, profesorul are Consecinte pentru elev: 

tendinta: "se simte neînțeles; 

= să considere orice comportament = se simte marginalizat; 
problematic al elevului ca o confirmare |=" scade performanţa academică la 
a acestei convingeri; obiectul respectiv; 


= are o reacție emoțională mai puternică |= învață că relationarea cu adulții 
atunci când elevul face un este dificilă ; 
comportament problematic — se 
enervează, se înfurie, se întristează etc. 

= să pedepsească elevul pentru ca nu a fost 
respectuos (scăderea notei, scăderea notei 
la purtare, scos afară din clasă etc.). 


“Elevul nu a înțeles ce am spus” 


Când gândeşte astfel, profesorul are Consecințe pentru elev: 

tendinţa: = se simte important şi respectat că 

= dea merge la elev şi de a-i repeta; profesorul îi acordă atenţie 

= dea verifica daca a înţeles sarcina; individual; 

= de a-lintreba daca o poate face; = se simte motivat sa se apuce de 

= de a-lintreba cu ce va începe pentru sarcina; 
realizarea ei; = are o atitudine pozitivă fata de 

= dea-ipreciza elevului momentul când relaţia cu profesorul; 
trebuie să se apuce de sarcină şi = îşi dezvoltă o preferință specială 
momentul în care trebuie să o pentru obiectul de studiu respectiv. 
finalizeze. 


Din interacţiunea cu elevii şi experiența noastră didactică ne-am format diferite 
explicaţii despre motivele pentru care elevii fac anumite comportamente. Unele dintre 
aceste explicații pot fi generalizate, altele nu. 

Dacă explicația pe care o dăm unui comportament problematic este cea reală, 
atunci, efectele reacției noastre sunt benefice pentru elev, pentru rezolvarea pe termen 
lung a problemei de disciplină şi pentru menţinerea relaţiei de respect şi încredere 
reciprocă cu elevul. 


Cum putem verifica dacă modul cum explicăm şi răspundem la comporta- 
mentul problematic al elevului este o metodă de disciplinare eficientă sau nu? 

Tehnica de a verifica eficienta metodei de disciplinare 


1. Luaţi un exemplu concret de situaţie problematică şi notati care a fost răspunsul dv. 


Situaţie problematică 


2. Apoi analizati acest răspuns folosind următoarele întrebări: 
= Cea invatat elevul în urma acestei metode? 
= Ce au învăţat ceilalţi elevi din clasă? 
= A înțeles elevul legătura între comportamentul lui şi metoda pe care am 
aplicat-o? 
= Cum ma simt: 
= Usurat 
=  Vinovat 
= Mândru că am avut dreptate 


= Calm 
. Îngrijorat 


= Cum s-a comportat elevul după momentul în care am aplicat respectiva 
metodă de disciplinare... 
= mai repetă comportamentul problematic? 
= seizolează, se retrage? 
= face alte comportamente problematice? 
= mă sfidează? 
= face ceea ce i-am cerut? 
= Cum pot caracteriza relația pe care o am cu elevul după momentul în care 
am aplicat respectiva metodă de disciplinare? 

Capitolul III 


Cauze ale comportamentelor problematice 


De ce apar şi se mențin comportamentele problematice? 


Cele mai multe comportamente le învăţăm observând că alţii le fac. Primul pas 
atunci când învăţăm să facem un comportament este să încercăm să îl facem şi noi. 
Dacă vom continua sau nu să facem respectivul comportament depinde de efectele pe 
care propriul nostru comportament le produce asupra noastră. 

Exemplu: 

Cu toții folosim umbrela atunci când plouă. Nici unul dintre noi nu s-a născut ştiind 
acest lucru. L-am învățat observând la alții cum îl fac şi văzând că este folositor. 


Orice comportament este făcut numai dacă este urmat de consecințe pozitive 
(stări, emoţii, beneficii materiale, aprecieri etc. care urmează comportamentului): 
obţinerea unor efecte pozitive sau evitarea unor consecinţe negative. 


Exemplu: 

Revenind la folosirea umbrelei, o doamnă care aşteaptă în stația de autobuz deschide 
umbrela (comportament) când începe să plouă. Acest comportament o ajută să se ferească de 
ploaie (consecința pozitivă, beneficiu). Ca urmare, ea va deschide umbrela ori de câte ori va 
dori să se ferească de ploaie. Acest comportament se menţine datorită faptului că este urmat de 
beneficii imediate. Comportamentul nu ar mai fi executat dacă beneficiile imediate nu ar urma 
comportamentul (exemplu: dacă doamna ar deschide umbrela, iar ploaia ar uda-o în continuare) 

sau dacă ar fi posibile alte comportamente care să ofere beneficii imediate mult mai mari 
(exemplu: comportamentul de a se urca în maşina personală). 


Comportament Consecinta 


Deschide umbrela. (si imediat) Ploaia nu o mai udă 


Comportamentul de a deschide umbrela este mult mai probabil în viitor. 


Putem considera un alt exemplu pentru a verifica cum comportamentele apar şi 
se menţin datorită consecinţelor imediate pozitive care le urmează. 

De exemplu, să ne imaginăm că am ales un măr mare şi roşu şi începem să 
muşcăm din el (comportamentul). Comportamentul nostru de a muşca din măr ne 
aduce un beneficiu imediat - gustul plăcut şi savoarea mărului (consecința pozitivă, 
beneficiu). Comportamentul nostru de a muşca din măr va continua eventual până la 
terminarea mărului dacă beneficiile continuă să apară. Dacă, în schimb, muşcăm din 
măr o parte stricată şi gustul este amar şi neplăcut, comportamentul nostru de a muşca 
din măr se va opri brusc pentru că dispar beneficiile imediate ale comportamentului. 


Comportament Consecinta 


Muscam din mar. (si imediat) Gustul plăcut şi savoarea 
mărului. 


Comportamentul de a muşca din măr este mult mai probabil să apară în viitor. 


In concluzie comportamentele apar şi se menţin, datorită consecinţelor pozitive 
imediate care le urmează. 


Principiu 1: 


Dacă un comportament apare şi este urmat de consecințe pozitive imediate, 
apariția comportamentului în viitor este întărită. 

Spunem că un comportament este întărit de consecinţele sale imediate atunci când 
creşte probabilitatea apariţiei lui în viitor. 

Acelaşi principiu se aplică şi pentru comportamentele copiilor. 

Exemplu: 

Un elev care nu ştie răspunsul la o întrebare dată de profesor în clasă, îl întreabă pe 
colegul de bancă. Comportamentul de a întreba colegul de bancă este urmat de beneficii 
imediate: răspunsul corect al colegului la întrebare, evitarea stării neplăcute de a nu 
cunoaşte răspunsul. Acest comportament va continua atât timp cât va fi urmat de 
răspunsurile corecte ale colegului şi se va opri în situația în care va fi urmat de refuzul 
colegului de a răspunde la întrebare sau de obținerea unor răspunsuri greşite. 


Consecinta 


Comportament 


Intreaba colegul de (si imediat) Obtine răspunsul corect. 
bancă. Evită starea neplăcută de a 
nu şti răspunsul. 


Comportamentul de a întreba colegul de bancă este mult mai probabil să apară 
în viitor. 


În concluzie: 

Comportamentele apar şi se menţin datorită consecințelor pozitive şi 
imediate care le urmează. 

Aceste consecințe pozitive şi imediate se numesc întăriri şi putem spune că 
comportamentele sunt întărite de consecinţele lor pozitive imediate. 


Putem împărţi consecințele pozitive imediate ale comportamentelor în două 
categorii în funcţie de beneficiul pe care îl aduc persoanei care face comportamentul: 

- îi oferă ceva ce îşi doreşte; 

- îl scapă de ceva ce nu îşi doreşte. 


Consecințe pozitive imediate Tipuri de întăriri 


Intărire pozitivă 


Oferă ceva ce îşi doreşte. i 
i i (se obţine ceva) 


è PE Intarire negativă 
Scapa de ceva ce nu isi dorește. eet 
(se elimina ceva) 

Această împărţire este utilă pentru că intervenţia în scopul eliminării compor- 
tamentului este diferită, în funcţie de tipul de întăriri care îl menţin. 


Observaţie: 
Dacă o consecință pozitivă imediată nu determină menținerea comportamentului, 
atunci ea nu este o întărire. 
Nu orice consecință pozitivă imediată a comportamentului este o întărire. Sunt întăriri 
doar acele consecinţe care cresc frecvența, durata comportamentului sau care fac ca 
acel comportament să se menţină. 


Exemplu: 

Dacă o consecință pozitivă ca lauda („bravo”) urmează imediat unui comportament 
realizat şi după asocieri repetate cu comportamentul nu determină creşterea acestuia, atunci ea 
nu este o întărire pentru acel elev şi pentru acel comportament. 

Dacă remarcăm efectul pozitiv al administrării acestei consecințe (lauda) la alt elev sau 
la alt comportament al aceluiaşi elev, atunci, pentru noua situația putem spune că lauda este o 
întărire. 


Beneficii aduse de cunoaşterea întăririlor 
pentru managementul clasei 


Dacă comportamentele problematice apar şi se menţin datorită consecințelor 
pozitive imediate care le urmează, atunci eliminarea consecințelor pozitive imediate 
va determina reducerea sau eliminarea acestor comportamente. 


Metodele de eliminare a consecinţelor pozitive şi imediate reduc apariția comporta- 
mentele problematice pe termen lung şi permit înlocuirea lor cu comportamentele 
dorite. 


Care este diferenţa între consecințele imediate ale unui comportament şi cele 
care apar într-un termen mai lung? 


Principiul care descrie apariția şi menţinerea comportamentelor precizează 


faptul că beneficiile sau consecinţele pozitive ale comportamentelor trebuie să fie 
imediate. Consecințele pe termen lung nu modifică comportamentul. 

Exemplu: 

Cunoastem beneficiile pe termen lung ale practicării exercitiului fizic asupra sănătății. 
Cu toate acestea, nu toți dintre noi practică sistematic exercițiul fizic. 

Cunoaştem beneficiile pe termen lung ale unui comportament alimentar sănătos. Cu 
toate acestea, nu toți dintre noi practică sistematic exercițiul fizic sau mănâncă sănătos. 


Aceasta pentru că beneficiile pe termen scurt sunt cele care au un impact mai 
mare asupra comportamentului. 

Gustul plăcut şi savoarea alimentelor mai putin sănătoase (carne prăjită) sunt 
beneficii care urmează imediat comportamentului de ingestie a acestora, pe când 
ingestia alimentelor sănătoase (legume fierte, putin sărate) nu este urmată de beneficii 
imediate. Ca urmare, dietele medicale sau dietele pentru scăderea în greutate sunt mai 
dificil de urmat pentru că nu aduc beneficii imediate. 

Importanța consecințelor imediate poate fi verificată şi pentru alte 
comportamente. 

Exemplu: 

Comportamentul social - atunci când vorbim cu cineva, faptul că celălalt ne priveşte, dă 
aprobator din cap, râde, ne întăreşte comportamentul de a vorbi. Dacă aceste consecințe pozitive 
nu ar apare imediat, ci doar la interval de jumătate de oră, comportamentul nostru de a vorbi 
s-ar opri şi probabil am solicita ca aceste consecințe să fie imediate, altfel spus, am solicita să fim 
,ascultati”. 


Cu cat timpul scurs intre un comportament si aparitia comportamentului este 
mai mare, cu atât consecința are o putere mai mică asupra menţinerii 
comportamentului. Aceasta deoarece comportamentul nu mai este asociat cu beneficiul 
pe care îl aduce; în lipsa asocierii cu un anumit beneficiu, comportamentul nu mai 
apare, conform principiului 1. 


Principiu 2: 


Consecințele imediate modifică comportamentul. Consecințele pe termen lung nu 
modifică comportamentul. 


Acelaşi principiu se aplică şi pentru comportamentele copiilor. 


Exemplu: 

Un elev, care nu a învățat şi este la o lucrare de control, copiază. Acest comportament îl 
ajută pe elev să reducă starea emoțională neplăcută, precum teamă, ruşine. Ca urmare, 
comportamentul de a copia este întărit de consecinţele sale imediate. Consecințele imediate sunt 
sigure, certe. Cele pe termen lung sau viitoare sunt probabile, adică este posibil să fie prins 

copiind şi sancționat, dar nu este sigur. Consecințele pozitive imediate urmează de fiecare dată 
comportamentul de a copia, pe când cele pe termen lung nu. De asemenea, scurgerea timpului 
scade probabilitatea ca acele consecințe negative să fie asociate cu comportamentul. Ele sunt mai 
degrabă asociate cu alte aspecte care le preced imediat: colegii foşnesc prea tare, profesorul s-a 
apropiat prea mult de bancă. 


Tabel. Analiza consecințelor unui comportament negativ. 


a f Certe / 
Compor- ; Pozitive / Imediate / 
Consecințe . n Incerte = 
tament j Negative Viitoare su a 
Uncertain 
Pri A 
rimeşte nota 1 pentru că a N v U 
copiat. 
Este mustrat de către profesor N V U 
.__.,_ Se simte bine pentru că a aflat 
Copiază la 
rezolvarea la problema/ 
lucrare : A 
sarcina din lucrare. 
Este mustrat de către N yv 
părinți. 
Se simte mai bine pentru că 
ştie că are mai putin şanse de a 
primi o pedeapsă / mustrarea. 


* pentru formarea acronimului care descrie tipul consecintei utilizăm pentru „incert”, 
echivalentul în limba engleză, „uncertain”. 


PIC - pozitive imediate certe 

NIC - negative imediate certe 

PIU - pozitive imediate uncertain (incerte) 
NIU - negative imediate uncertain (incerte) 
PVC - pozitive viitoare certe 


NVC - negative viitoare certe 


NVU - negative viitoare uncertain (incerte) 
PVI — pozitive viitoare uncertain (incerte) 


Tabel. Consecințele imediate pozitive au cel mai puternic efect asupra 

comportamentelor. 


PIC 
NIC 


Consecintele cu efectul cel mai puternic Consecintele cu efectul cel mai slab 


De ce ne ajuta sa intelegem cauzele comportamentelor problematice? 


= Evitam sa blamam elevul pentru situaţia dificilă în care ne aflăm; 
= Evitam sa ne blamam pe noi înşine pentru situația dificilă; 
= Alegem metodele cele mai eficiente de intervenţie; 
= Găsim o modalitate de intervenţie pe termen lung, nu doar o reacţie de 
moment; 
« Evităm să reacționăm “personal”. 
Când reacționează “personal” la un comportament problematic, 
comportamentul profesorului mai degrabă constituie o pedeapsă pentru elev. 
Exemple de astfel de reacții: 
= ridicarea tonului, tipat; 
= ironii si glume la adresa elevului, sarcasm; 
= profesorul se supără pe elev; 
= scoaterea elevului în fata clasei; 
“în picioare”..; 
= pedepse corporale; 
= dezaprobarea excesivă; 
= scăderea notei (la purtare sau la obiectul predat); 


» “mâinile sus”.. 

= atitudine superioară de tipul “eu hotărăsc aici”, “am ultimul cuvânt de 
spus”; 

= implicarea altor persoane — “chem directorul”, “mergem la director”, 
“chemăm părinții la şcoală”; 

= amintirea greşelilor anterioare şi pedepsirea lor din nou; 

= acuzații la adresa elevului; 

= imitarea elevului; 

= compararea elevului cu alti elevi sau cu fraţii lui. 


Identificarea cauzelor comportamentelor 


Studii de caz: 

Ioan este un băiat de 16 ani, care are dificultăţi de citire în limba engleză şi citeşte ca un 
elev în primul an de studiu. Se simte ruşinat să fie văzut de colegi citind în acest fel şi ca 
urmare refuză solicitarea profesorului folosind un limbaj neadecvat şi aruncă manualul. 

Angela este o fată de 8 ani, care citeşte textul primit şi găseşte lectura total 
neinteresantă. Se simte plictisită şi ca urmare atunci când profesorul îi atrage atenția asupra 
ritmului său lent în lectura individuală, Angela aruncă cartea şi răspunde profesorului folosind 
un limbaj neadecvat. 


Aplicarea unei pedepse pentru aceste comportamente de indisciplină este o 
măsură retroactivă (se aplică după ce comportamentul a avut loc) şi nu previne sau 
modifică comportamentul viitor. De aceea, este foarte probabil ca aceste comporta- 
mente să reapara în situaţii similare. 


Motivul pentru care pedeapsa nu rezolvă problema este reprezentat de faptul 
că ea nu tinteste cauza comportamentelor. Pedeapsa tinteste efectul (comportamentul 
problematic), dar nu şi cauza lui. În aceste două cazuri, comportamentele problematice 
sunt similare (aruncă cartea şi răspunde profesorului folosind un limbaj neadecvat) 
însă motivul pentru care ele au apărut este diferit (sentimentul de ruşine al lui loan sau 
plictiseala Angelei). 

Simpla identificare a unui comportament problematic nu este suficientă pentru 
a decide care este metoda de intervenţie eficace. 

Identificarea cauzei comportamentului, a motivelor pentru care copilul are un 
comportament neadecvat permite alegerea metodelor de remitere şi eliminare pe 
termen lung a problemei. Identificarea cauzei unui comportament se numeşte analiza 
funcțională a comportamentului. Această analiză arată ce funcţie are comportamentul 
pentru elev sau de ce elevul face acel comportament, în ciuda aplicării pedepselor. 


Cele mai multe comportamente ale oamenilor, adulți sau copii reprezintă un 

raspuns realizat voluntar in scopul de a produce efecte dezirabile imediate. 

Pentru a înţelege funcţiile pe care comportamentele le au putem analiza 
propiile noastre comportamente. 

Comportamentele pe care le facem in scopul de a rezolva un conflict, de a 
mentine o relatie, de a evita situatiile stanjenitoare sau de a ne exprima ingrijorarea 
sunt comportamente normale, acceptabile, de cele mai multe ori. Sunt însă momente în 
care pentru a face fata acestor situaţii folosim comportamente mai putin acceptabile 
(ridicăm glasul, inventăm scuze sau mintim) sau comportamente pe care ulterior le 
regretăm sau de care ne ruşinăm. 


În mod similar şi comportamentele elevilor reprezintă pentru ei modalităţi de 
a face fata la anumite situaţii, au pentru ei anumite funcții. 

Un comportament poate avea simultan mai multe funcții. Funcţiile pe care orice 
comportament problematic le poate avea la un moment dat sunt prezentate în tabelul 
de mai jos. 

Tabel. Functii ale comportamentelor 


Functii ale comportamentelor 


Exemple 


Functia de a obtine ceva: 
— Beneficii sociale sau emoţionale (atenţie, 
laudă, confort emoţional etc.); 
— Beneficii tangibile (accesul la o activitate 
preferată, o carte, intimitate etc.); 


Vorbeşte neintrebat pentru a 
obţine atenţia profesorului; 


Funcţia de a evita ceva sau de a scăpa din ceva: 
— sarcini aversive sau consecințe negative 
(sarcini dificile, plictisitoare, care necesită 
timp îndelungat, critică etc.); 
— stări emoţionale negative (frică, ruşine); 
— situații (interacțiuni cu adulţi, colegi etc.); 


Lipseşte de la oră pentru a evita 
să fie ascultat sau criticat; 
Vorbeşte cu colegul de bancă 
pentru a scăpa de sarcina dificilă 
primită în clasă; 

Cere voie afară ca să nu fie văzut 
plângând; 


Funcţia de a obţine şi de a evita simultan 


Face remarci ironice la adresa 
colegilor pentru a obţine atenţia 
şi pentru a scăpa de ora 
plictisitoare; 


Funcţia de a comunica ceva 


Face doar o parte din sarcină 
pentru a comunica faptul că nu a 
înțeles, că nu doreşte să răspundă 
la tablă, în faţa colegilor etc. 


Aceste funcții reprezintă nevoi pe care toți oamenii le au, precum nevoia de 


apreciere, de stimă şi statut, de valorizare, nevoia de control, de aprobare, de 


comunicare şi alte nevoi emoţionale şi sociale. 


Satisfacerea acestor nevoi asigură funcționarea optimă a fiecăruia dintre noi. De 


aceea, funcţiile pe care comportamentele le au nu pot fi evaluate, nu pot fi considerate 


bune sau rele. În schimb, comportamentele care răspund acestor funcţii pot fi evaluate 


şi considerate adecvate / acceptabile sau neadecvate / neacceptabile. 


Exemplu: 


Pregătirea temelor pentru fiecare oră sau vorbitul neîntrebat în timpul orei pot servi 
aceleiaşi funcții: obținerea atenţiei din partea adultului / profesorului. Diferența dintre aceste 

două comportamente este că pregătirea temelor este un comportament evaluat ca fiind adecvat / 
acceptabil, în timp ce comportamentul de a vorbi neîntrebat este considerat ca fiind neadecvat şi 
se doreşte modificarea lui. 


Cele mai frecvente nevoi pentru a căror satisfacere apar comportamente 


problematice la elevi sunt: 
e Atenţia adultului 
e Recunoastere din partea colegilor 
e Confort emotional 
e Siguranță (securizare) 


Exercitiu: 


Completati in tabelele de mai jos exemple de comportamente problematice care au 
funcția de a satisface nevoia respectivă. Apoi notati comportamente alternative, dezirabile, care 
ar putea să le înlocuiască pe cele problematice, astfel încât nevoia copilului să fie satisfăcută. 


Nevoia Comportamente dezirabile Comportamente 
problematice 
Atenţia 1. ridică mâna pentru a 1. vorbeşte neîntrebat; 
adultului răspunde la oră; 
Did, E it oa oa E pf AIDTR E IES ACER 
Oi” m te ta at a o a i la ei a aie 
severing ter ihe iat Reais 2 7 im or Bate a ata Te 
Duty aides east u dat ad died som Ds. dente hi tat aoleu diet haw teeth. 
Nevoia Comportamente dezirabile Comportamente problematice 
Recunoastere 1. le oferă explicaţii 1. face glume pe seama 
din partea colegilor când e solicitat; profesorului; 
colegilor Die ai pipi ab arata Dn. 009 08 don n tac a Ala tii 
Sl "os pia oo detii Do nated Di” rio alge 
Dle aia it ai ba aaa ai As i ia at da la a Rea 
Dye As psui ont nd cutia oct astea CP ERIE AIE PE NR NR INI a 

Nevoia Comportamente dezirabile Comportamente 
problematice 
Confort 1. solicită ajutorul 1. chiuleşte de la ore de 
emoțional profesorului în realizarea teama de a fi ascultat; 
temei; Diem pe lu 0 d A aaa (A e Za 
Dio omoara E Dy comanda bt do i 
Din „ame ia aaa A). ceia lan oase 
A, ot oa e E atare Die „tunul tal ia 
Die E ui dt dau 5 acd 
Nevoia Comportamente dezirabile Comportamente 
problematice 
Siguranţă 1. îşi face prieteni; 1. ii jigneste pe alţii; 
(securizare) De atei Rie ate Satu a Di caii luptat atat tai i 
Poti lt ea ate odaia Dire opac sass cl dia e 
As Ada i a lada du A» li ata d cae 
Bi opea a E idea acte E iasa natia data tt 


Ca urmare, identificarea funcției comportamentului care se doreşte a fi 
schimbat (realizarea analizei funcţionale) permite construirea unei strategii de 
intervenţie prin care elevii să înveţe să facă comportamente adecvate pentru a satisface 
nevoia lor de atenţie din partea adulţilor şi care să înlocuiască comportamentele 
neadecvate. În acest fel, comportamentele neadecvate nu vor mai continua să apară, 
deoarece elevul a învăţat noi comportamente, adecvate, care îi aduc lui acelaşi 
beneficiu (atenţia adulţilor). 


Concluzie: 

Orice comportament are o funcţie, iar satisfacerea acelei funcții reprezintă o 
consecinţă care are valoare de întărire (pozitivă sau negativă) şi ca urmare întăreşte 
apariția sau menţinerea comportamentului. 

Funcția comportamentelor nu se poate schimba; putem schimba doar 
comportamentele care răspund aceleiaşi funcţii, iar satisfacerea funcţiei va avea rol de 
întărire pentru noile comportamente. 

Beneficii aduse de cunoasterea functiei comportamentelor 
pentru managementul clasei 


Orice comportament se va mentine atât timp cât are o funcţie, indiferent de 
sancțiunile sau consecinţele negative care îi sunt aplicate. 

Pentru a reduce sau elimina acest comportament este necesar să apară un alt 
comportament, care are aceeaşi funcţie. În lipsa satisfacerii funcţiei prin alte 
comportamente, comportamentul nedezirabil se va menţine. 

Sanctiunile sau pedepsele nu pot reduce sau elimina comportamentele în absenţa 
dezvoltării unor modalităţi alternative de satisfacere a funcţiilor pe care ele le au — 
comportamente alternative dezirabile. 

Întărirea comportamentelor alternative dezirabile este principala metodă de 


disciplinare eficientă. 


Cum putem identifica care este funcția comportamentului pe care dorim să îl 
schimbăm? 


Analiza funcțională a comportamentului este similară unui proces de rezolvare 
de probleme. Aceasta cuprinde mai multe metode care au ca scop răspunsul la 
întrebările: De ce apare comportamentul problematic?, Care este funcția lui? Pe baza 
răspunsului la această întrebare putem apoi construi strategia de intervenţie pentru 
modificarea comportamentului problematic şi prevenirea reaparitiei lui. 

Analiza funcţională a comportamentului presupune 2 paşi. 

Pasul 1: definirea concretă a comportamentului țintă, astfel încât mai multi 
observatori să poată înregistra acelaşi lucru. 

Exemplu: 

Ioana aruncă cu ghemotoace de hârtie spre colegii din spate în timpul orei de română 
(loana deranjează ora de română, nu reprezintă o definiție concretă a comportamentului 
problematic). 

Pasul 2: colectarea de date despre comportament, despre factorii care 
influenţează apariţia lui, funcţiile sale posibile. 

Aceste date pot fi obținute din observarea directă a comportamentului într-un 
context sau mai multe contexte. Deşi observaţia directă poate oferi informaţii foarte 
valoroase, ea poate omite multe informaţii care oferă explicaţii suplimentare asupra 
funcției comportamentului țintă. Pentru eficiența analizei funcţionale vom prezenta in 
continuare metodele directe şi metodele indirecte recomandate în analiza comporta- 
mentului. 

Metode recomandate in analiza comportamentului si identificarea cauzelor 
acestuia 


Metode directe de realizare a analizei functionale 
Pentru a identifica corect functia unui comportament este necesar sa cunoastem factorii 
care influenteaza aparitia lui. Asa cum mai vazut mai sus, un factor care influenteaza 
in mod esential aparitia si mentinerea comportamentelor este reprezentat de 
consecintele sale imediate, pozitive. 

Ca urmare, observarea directa a unui comportament presupune identificarea 
consecintelor sale imediate. 


Exemplu: 
Pentru un comportament disruptiv în timpul orei, putem defini comportamentul şi 
identifica consecințele imediate de mai jos. 


Care este funcția comportamentului? Ce obține sau evită Andrei prin 
comportamentul lui? 


Comportamentul Consecințele imediate 
Andrei agită mâinile în aer şi Profesoara merge către Andrei şi îi 
scoate sunete ciudate la urechea**———— cere să se linisteasca. 
colegului de bancă. Toţi colegii îl privesc pe Andrei şi 
râd înăbuşit. 


Intrebări care facilitează identificarea consecințelor imediate ale 
comportamentului: 


— Ce se întâmplă după apariția comportamentului ţintă? 

— Ce faci când apare comportamentul ţintă? 

— Ce fac ceilalţi când apare comportamentul ţintă? 

— Ce se schimbă după apariţia comportamentului ţintă? 

— Ce obţine copilul după sau in timp ce face comportamentul țintă? 

— Ce evită sau din ce scapă copilul ca urmare a realizării comportamentului 
ţintă? 


Identificarea consecințelor ne oferă informaţii utile pentru a putea descrie 
funcția comportamentului. Alături de acestea, descrierea situaţiei sau a contextului in 
care comportamentul apare ne permite înţelegerea acurată a funcției comportamen- 
tului şi ne oferă sugestii de preventie şi intervenţie. 

Acelasi comportament poate avea functii diferite in functie de contextul in care 
apare sau de aspectele care îl preced (antecedente). 

Exemplu: 

Un elev îşi schimbă locul în bancă, se mută cu altcineva. Consecințele acestui 
comportament care fac ca el să apară şi să se mențină pot fi diferite: evită neplăcerile produse de 
celălalt coleg de bancă, primeşte informaţii de la noul coleg etc. 

Putem identifica exact funcția comportamentului dacă descriem antecedentele 
sale. 

Exemplu: 

Se anunță lucrare de control şi elevul îşi mută locul in bancă. Aceste antecedentele ne 
oferă alte repere pentru identificarea funcției comportamentului, fata de situația in care 
comportamentul ar fi precedat de alte antecedente, precum geamul clasei s-a stricat şi rămâne 
permanent deschis sau colegii de bancă s-au certat de la o carte. 

Antecedentele se referă la situaţiile, evenimentele, circumstanţele în care 
apare comportamentul. 


Antecedentele unui comportament oferă informaţii despre circumstanţele în care 
comportamentul ţintă a fost întărit şi circumstanţele în care respectivul comportament 
nu a fost întărit. Această informaţie este utilă în construirea strategiei de modificare a 
comportamentului, deoarece antecedentele influențează apariția unui comportament. 


Principiul 3: 


Un comportament continuă să apară în situaţiile în care a fost întărit în trecut, şi 
nu mai apare în situațiile în care nu a fost întărit în trecut. 


Exemplu: 

De câte ori sună telefonul, noi răspundem. Sunetul telefonului este un antecedent 
pentru comportamentul de a răspunde, deoarece ne anunță o consecință imediată (conversaţia 
cu cineva). 

Să ne imaginăm că sună telefonul, răspundem şi de partea cealaltă nu vorbeşte 
nimeni. După un număr de repetări ale acestei situaţii, comportamentul nostru de a 
răspunde la telefon va dispărea pentru că antecedentul (sunetul telefonului) nu mai 
este asociat cu urmarea unui beneficiu (conversaţia cu cineva). 

Asocierea antecedentelor cu anumite consecințe (pozitive sau negative) creşte 
sau scade probabilitatea apariției unor comportamente. 

Un exemplu frecvent întâlnit este reprezentat de diferențele în comportamentul 
elevilor din unele ore fata de altele. Comportamentul de a citi suplimentar sau de a se 
pregăti pentru oră al elevilor este diferit în funcţie de antecedente, deoarece ele au fost 
asociate în mod repetat cu o anumite consecinţe. 

Antecedente Comportament Consecintenta 


Profesorul de romana este Elevii se pregatesc Profesorul verifica temele, 
prezent. pentru ora identifica si apreciaza 
(dezirabil). progresele. 

Profesorul de matematică Elevii se pregătesc pentru Profesorul verifică temele, 
este prezent. oră (în deficit, identifică şi critică / 
nedezirabil). pedepseste greselile. 


Acest principiu se aplica si pentru alte comportamente ale copiilor. 


Exemplu: 

De câte ori Alexandra vrea bani de buzunar suplimentari şi îi cere mamei, mama îi 
oferă bani în plus (consecință imediată pozitivă). Când vrea bani de buzunar suplimentari şi îi 
cere tatălui, tatăl nu îi oferă nici un ban în plus. Ca urmare, Alexandra cere de obicei bani de 
buzunar suplimentari mamei şi nu tatălui. 


Comportamentul de a cere bani de buzunar suplimentari a fost întărit într-o 
situaţie (cu mama) si nu a fost întărit în alta situate (cu tata). De aceea, comportamentul 
continuă să apară în situaţia în care a fost întărit şi nu mai apare în situația în care nu a 
fost întărit. Spunem că antecedentele fac mai probabilă apariția unui comportament 


dacă se asociază cu consecințe imediate pozitive ca urmare a realizării 
comportamentului. 


Antecedente Comportament Consecințe 


Mama este prezentă. Alexandra cere bani. Alexandra obţine bani. 


Tata este prezent. Alexandra cere bani. Alexandra nu obţine bani. 


Alexandra îi cere bani mamei în viitor şi nu îi mai cere tatălui. 

Ca urmare, pentru realizarea analizei functionale a unui comportament este 
necesar sa identificăm şi antecedentele care preced imediat comportamentul (ce se 
întâmplă imediat înainte ca respectivul comportament să apară). 


Exemplu: 
Pentru un comportamentul disruptiv al lui Andrei din timpul orei, analiza funcțională 
completă arată astfel: 


Care este funcția comportamentului? Ce obține sau evită Andrei prin comporta- 
mentul lui? 


Antecedentele Comportamentul Consecințele 
imediate Imediate 
Stă în ultima bancă. Andrei agită Profesoara 
Profesoara este în mâinile în aer şi merge către 
partea din fata a t] scoate sunete «— Andrei şi îi 
clasei. ciudate la urechea cere să se 
Este primită o colegului de liniştească. 
sarcină de lucru. bancă 

Elevii lucrează Toți colegii îl 
sarcina. privesc pe 
Profesoara îi ajută Andrei si rad 
pe alti elevi la inabusit 
sarcina primita. 


Functia comportamentului este de a obtine atentia profesoarei si / a colegilor. 


Intrebări care facilitează identificarea antecedentelor imediate ale 
comportamentului: 


— Cand apare de obicei comportamentul ţintă? 

— Unde apare de obicei comportamentul ţintă? 

— Cine este prezent când apare comportamentul țintă? 

— Ce activităţi sau evenimente preced apariția comportamentul ţintă? 

— Ce fac sau ce spun alte persoane imediat înainte de apariția comportamentul 
ţintă? 

— Ce alte comportamente face elevul chiar înainte să realizeze comportamentul 
ţintă? 

— Cand, unde, cu cine şi în ce circumstanţe este cel mai putin probabil să apară 
comportamentul țintă? 

Concluzie: 

Antecedentele reprezinta stimuli, evenimente, circumstante care preced 
comportamentul imediat inainte de aparitia lui. Antecedentele indica circumstantele 
in care apariția comportamentului a fost întărită, adică urmată de consecinţe imediate 
pozitive. De aceea, prezența antecedentelor creşte probabilitatea reaparitiei comporta- 
mentului, pentru că sunt anticipate consecinţele pozitive. În aceste situaţii spunem că, 
comportamentul este sub controlul stimulilor, adică este mai probabil să apară în 
anumite circumstanţe şi mai putin probabil să apară în alte circumstanţe. 

Ca urmare, o metodă de reducere sau eliminare a unui comportament, precum 
şi de prevenire a apariţiei lui este modificarea antecedentelor. Această metodă de 
management comportamental se numeşte metoda de control a stimulilor. 

Regulile clasei reprezintă o metodă de control a stimulilor. Se stabileşte în 
prealabil care este contextul (care sunt condiţiile) pentru a obține anumite consecințe 
plăcute şi a evita altele neplăcute. 


Beneficii aduse de cunoaşterea funcţiei comportamentelor 
pentru managementul clasei 
Antecedentele indică circumstanţele în care apariția comportamentului a fost 
întărită, adică urmată de consecinţe imediate pozitive. 


Un comportament continuă să apară în situaţiile în care a fost întărit în trecut, şi nu 
mai apare în situaţiile în care nu a fost întărit în trecut. 


Modificarea antecedentelor (metoda de control a stimulilor) scade probabilitatea 
apariției comportamentului nedezirabil. 


Metode indirecte de realizare a analizei funcționale: 


Metodele indirecte se bazează pe interviul structurat cu alti profesori, părinţi 
sau cu elevul. Acest interviu are ca scop obținerea de informaţii despre ceea ce face mai 
probabilă apariția comportamentului precum şi despre efectele pe care comporta- 
mentul le are, odată realizat. 

Întrebări care pot fi adresate adulţilor: 


— Ince contexte observați apariția comportamentului? 

— Există contexte sau situații în care comportamentul nu apare? 

— Cine este prezent atunci când apare comportamentul? 

— Ce interacțiuni sau activităţi au loc chiar înainte să apară comportamentul? 

— Ce se întâmplă imediat după ce apare comportamentul? Ce efecte are 
comportamentul? 

— Puteți numi un comportament adecvat care îl poate înlocui pe cel problematic 
în acest context specific? 


Interviul cu elevul este util pentru a identifica cum percepe el situația şi ce 
anume l-a făcut să reacționeze în modul în care a făcut-o. 


Întrebări care pot fi adresate elevului: 


— Ce s-a întâmplat (interacțiuni sau activități) chiar înainte să apară 
comportamentul țintă? 

— Lace anume te gândeai chiar înainte sa faci comportamentul ţintă? 

— Cum te simţi în timp ce faci comportamentul ţintă? 

— Cum te simți imediat după ce faci comportamentul ţintă? 

— Ce observi că se întâmplă imediat după ce faci comportamentul ţintă? 

— Ince fel te ajută să faci acest comportament ? 


Se recomandă ca procesul de colectare a datelor pentru analiza funcţională să se 
realizeze în mai multe contexte pentru o mai mare validitate a datelor. 


Exemplu: 

— Comportamentul țintă să fie analizat în diferite contexte: în clasă, în curtea şcolii, pe 
coridoare etc.; 

— Comportamentul țintă să fie analizat în timpul unor activități diferite: individuale, de 
grup, frontale; 

— Părinții şi alti profesori sau adulți implicați în creşterea şi educarea copilului să fie 
intervievaţi în legătură cu comportamentul țintă. 

Instrumente utilizate pentru a identifica functia unui comportament 


Fişă de observație ABC 


Exemplu completat 


Numele elevei / elevului: Laura 


Observator: D-na Popescu 


Activitate: comportament problematic pe terenul de joacă 


Data observaţiei: 10/5 
Ora: 9:40-9:55 a.m. 


Antecedente 


Comportament 


Consecinta 


Laura se alatura unui grup 
de patru fete care se joaca 
cu mingea. 


Mingea este aruncata catre 
Andreea din nou. 


Andreea se îndepărtează 
cu mingea. 


Laura asteapta ca mingea 
sa-i fie aruncata. 


Laura striga: “Aruncati 
mingea catre mine!” 


Laura strigă: “Am zis s-o 
arunci către mine, 
nesimtito!” 


Laura aleargă după ea, o 
loveşte şi îi spune: 
“Dă-mi-o mie, fir-ar să 
fie 


17 


Fetele nu arunca mingea 
inspre Laura. 


Fetele îi aruncă mingea, ea 
o scapă, o altă fata, Ana, o 
prinde şi o aruncă către 
Nicoleta. 


Andreea plânge. Laura ia 
mingea. 

Numele elevei / elevului: 


Data observaţiei: 


Observator: Ora: 
Activitate: 
Antecedente Comportament Consecinta 

Chestionar privind comportamentul problematic 


Elea peace tie nad GlaSae tases coe ek fees Sex: F/M 
Profesor... Şcoala ain pa ai area ata aa 
Telefonie iasa ia ba aa tasta Dátar caste ge ar aaa scz de aia da 


Comportamentul elevului: vă rugăm descrieti pe scurt comportamentul 
problematic. 

Indicaţii: 

Având în minte un episod tipic al comportamentului problematic, alegeţi 
frecvenţa pentru care fiecare dintre afirmaţiile de mai jos este adevărată. Analiza 
situațiilor celor mai frecvente este o informatie utilă pentru a putea identifica funcţia 
comportamentului problematic. 


PROCENT 
~ ae) 
3) ki! g 
5 moh seci | Se ee 1,592 Ill deac: Ile a 
Z 3 S |S |B |R I R ES 
z CP 3 
1. | Comportamentul problematic 0 1 2 3 4 5 6 


apare si se menține când solicitati 
elevul să realizeze o sarcină? 

2. | Când comportamentul 0 1 2 3 4 5 6 
problematic apare, îl 


redirectionati pe elev către 
sarcină şi respectarea regulilor? 


3. | În contextul unui conflict cu 0 1 2 3 4 5 6 
colegii, daca elevul manifesta 
comportamentul problematic, 
ceilalți colegi îl lasă în pace? 

4. | Atunci când apare 0 1 2 3 4 5 6 
comportamentul problematic, 


colegii râd sau reacționează 
verbal? 

5. | Comportamentul problematic 0 1 2 3 4 5 6 
apare cu precădere după un 
conflict în afara clasei? 

6. | Comportamentul problematic 0 1 2 3 4 5 6 
apare pentru a vă atrage atenția 


atunci când lucrati cu alti elevi? 

Comportamentul problematic 
apare in prezenta anumitor 
colegi? 


3 


4 


5 


6 


Este probabil ca un 
comportament problematic sa 
continue de-a lungul zilei dupa 
un episod precedent? 


Comportamentul problematic 
apare in timpul unor activitati 
specifice de invatare? 


10. 


Comportamentul problematic 
dispare atunci cand colegii nu 
mai interactioneaza cu elevul in 
cauza? 


11. 


Comportamentul problematic 
dispare atunci cand colegii 
interactioneaza cu alti elevi? 


12. 


Daca elevul manifesta 
comportamentul problematic, îi 
acordati atenţie personală pentru 
a-l recentra pe rezolvarea 
sarcinii? 


13. 


Elevul încetează să manifeste 
comportamentul problematic 
dacă nu i se mai solicită nimic 
sau dacă i se permite să renunțe 
la activitatea de învățare? 


14. 


Atunci când elevul manifestă 
comportamentul problematic, 
colegii încetează să interacționeze 
cu el? 


15. 


Este probabil ca un 
comportament problematic să 
apară după activități 
neplanificate la clasă sau devieri 
de la rutina clasei? 

Capitolul IV 


Masurarea comportamentelor problematice si construirea 
strategiei de interventie asupra acestora 


Ce înseamnă sa măsori un comportament? 


Alături de realizarea analizei funcționale a comportamentului, un alt aspect 
fundamental pentru modificarea comportamentală este măsurarea comportamentului 
ţintă. Pentru ca acest lucru să fie posibil este necesar să identificăm momentul de 
începere, de apariţie şi cel de finalizare a comportamentului vizat. 

Exemplu: 

Pentru comportamentul de a fuma, stabilim ca moment de începere a comporta- 
mentului aprinderea țigării şi ca moment de finalizare stingerea ei. 


Pot fi masurati diferiți parametri care descriu comportamentul, precum 
frecvenţă, durată, intensitate şi latenta. 


Beneficii oferite de măsurarea comportamentului care se doreşte a fi modificat 


Oferă informaţii care facilitează luarea deciziei de modificare a comportamentului. 
Exemplu: măsurând comportamentul putem stabili dacă comportamentul este 
tranzitoriu sau este o problemă constantă care trebuie adresată. 

Ofera informatii utile pentru stabilirea obiectivului interventiei. 
Exemplu: pentru unele comportamente vom dori să scădem frecvența, pentru 
altele durata, intensitatea sau latenta de apariţie. 


Oferă informaţii despre eficienţa intervenției. 

Exemplu: dacă măsurăm comportamentul înainte de aplicarea intervenţiei (se 
stabileşte nivelul de bază) şi pe parcursul intervenţiei, compararea datelor ne va 
indica dacă apar modificări ale comportamentului. 


Frecvența unui comportament 

Este reprezentată de numărul de ori al apariției comportamentului pe unitatea 
de timp aleasă ca perioadă de măsurare a comportamentului. 

Unitatea de timp aleasă pentru măsurarea frecvenţei unui comportament poate 
varia. 

Exemplu: 

Putem înregistra frecvența remarcilor ironice ale unui elev folosind ca unitate de timp o 
oră de clasă, 10 minute sau 1 minut. Se recomandă înregistrarea frecvenţei, când numărul de 
apariții a comportamentului este cea mai importantă informație despre comportament. 

Ca obiectiv de intervenţie inițial putem stabili: scăderea frecvenţei acestui 
comportament de la 20 remarci ironice pe oră (nivel de bază al comportamentului) la 
10 (frecvență măsurată după aplicarea intervenţiei pentru perioada de timp stabilită). 


Durata unui comportament 

Este reprezentată de perioada de timp ocupată de comportament de la 
momentul de început, până la cel de finalizare. 

Exemplu: 

Putem înregistra durata comportamentului de studiu a unui elev, sau durata 
comportamentului de a rămâne aşezat în bancă la un copil hiperactiv. Se recomandă 
înregistrarea duratei, când cel mai important aspect al comportamentului este cât de mult el 
durează. 

Ca obiectiv de intervenţie inițial putem stabili: creşterea duratei de studiu 
individual în timpul orei de la 5 minute (nivel de bază) la 15 minute (durată măsurată 
după aplicarea intervenţiei pentru perioada de timp stabilită). 


Latenta unui comportament 

Este reprezentată de timpul scurs între apariţia evenimentului stimul şi apariția 
comportamentului. Latenta măsoară cât timp îi ia unei persoane să iniţieze un anumit 
comportament după ce apare un stimul care îl solicită. 

Exemplu: 

Putem măsura perioada de latenta a comportamentului de intrare la oră a unui elev 
după ce sună de intrare (evenimentul stimul). Cu cât latenta comportamentului este mai scurtă, 
cu atât comportamentul este inițiat mai repede după solicitare. Se recomandă măsurarea latentei 
când se doreşte modificarea acestui parametru al comportamentului. Comportamentul este 
dezirabil, apare, dar apariția lui nu este promptă. 

Ca obiectiv de intervenţie initial putem stabili: scăderea latentei comporta- 
mentului de la 15 minute (nivel de bază) la 2 minute (după aplicarea intervenţiei 
pentru perioada de timp stabilită). 


Intensitatea unui comportament 

Este reprezentată de forța sau magnitudinea comportamentului. Acest 
parametru este mai dificil de măsurat decât ceilalți parametri, deoarece sunt necesare 
instrumente speciale sau scale. 

Exemplu: 

Putem folosi un instrument de măsură a decibelilor pentru a stabili intensitatea vorbirii 
unei persoane; sau putem folosi o scală Likert de la 1 la 5 pentru a estima intensitatea unui 
tantrum. Pentru folosirea scalei Likert este necesar să fie descrisă intensitatea 
comportamentului pentru fiecare nivel al scalei, astfel încât mai mulți observatori care observă 
tantrumul să îi estimeze aceeaşi intensitate: 

1 - loveşte cu mâinile 

2 - loveşte cu mâinile şi picioarele 

3 - loveşte cu mâinile şi picioarele şi plânge 

4 - loveşte cu mâinile şi picioarele, plânge, se aruncă pe podea 

5 - loveşte cu mâinile şi picioarele, plânge, se aruncă pe podea şi continuă să se zbată pe 
podea mai mult de 4 minute. 

Se recomandă măsurarea intensității când ea reprezintă aspectul cel mai 
important sau aspectul care poate fi modificat la comportament. 


Exemplu: 

Pot fi situații în care ca obiectiv de intervenție initial putem stabili: scăderea intensității 
tantrumului de la 5 la 4, iar această modificare să reprezinte un progres, care permite 
prevenirea eventualelor răniri ale copilului. 

Pentru a facilita măsurarea comportamentelor se recomandă măsurarea unui 
singur comportament şi nu a mai multor comportamente în acelaşi timp. 

Dacă în timpul măsurării comportamentului apar dificultăţi de înregistrare a 
lui, de exemplu, sunt îndoieli legate de notarea comportamentului, atunci se 
recomandă revizuirea definiţiei concrete a comportamentului. Este posibil ca definiția 
să fie prea largă sau nespecifică şi atunci nu putem decide dacă diferite acţiuni ale 
elevului pot fi sau nu considerate comportamentul în cauză. 

Cand si unde masuram un comportament? 


Măsurarea unui comportament presupune observarea directă a comporta- 
mentului într-o perioadă specifică de timp. Alegerea acestei perioade se face în funcție 
de momentele în care comportamentul apare. 

Exemplu: 

Dacă respectivul comportament apare în special în pauze, este mai eficient să stabilim 
perioada de măsurare în timpul pauzei. Pentru a identifica aceste momente putem folosi 
metodele indirecte precum intervievarea altor profesori, a părinţilor etc. 


Observarea şi înregistrarea unui comportament furnizează informații mai 
autentice şi cu o eficienţă mai mare în construirea intervenţiei, dacă se desfăşoară în 
contextele în care comportamentul apare în mod natural. 

Exemplu: 

Dacă un comportament nedezirabil, “îmbrânceşte colegii”, apare în curtea şcolii, se 
recomandă înregistrarea lui în acel context şi nu în clasă, în timpul orelor. Observând 
comportamentul în contextele în care apare în mod obişnuit putem surprinde antecedentele şi 
consecințele sale reale, care conduc la frecvenţa, latenta, durata sau intensitatea sa. Modificarea 
contextului influențează apariția şi modul de desfăşurare a comportamentului. 


Etica în măsurarea comportamentelor 

După ce am stabilit perioada specifică de timp pentru măsurarea comporta- 
mentului, locul realizării înregistrărilor şi disponibilitatea observatorului, este necesar 
să cerem consimțământul elevului şi al părintelui sau adultului care are în grijă copilul. 

Acest aspect este deosebit de important în situaţiile în care observarea şi 
înregistrarea comportamentului au loc în diferite momente, în legătură cu care elevul 
nu va fi informat pentru a nu i se influența comportamentul. 


Analiza datelor obţinute din măsurarea comportamentelor 


În situaţia în care pentru un elev au fost descrise mai multe comportamente 
problematice se recomandă gruparea lor în categorii şi prioritizarea intervenţiei. Se 
începe modificarea celui mai disruptiv comportament sau a celui mai uşor de 
modificat. Intervenţia asupra unui comportament este urmată în multe cazuri şi de 
remiterea altor comportamente problematice. 

Integrarea comportamentului într-o anumită categorie este un pas util deoarece 
ghidează intervenţia ulterioară pentru modificarea lui. Se recomandă folosirea 
concomitentă a două criterii. 

Primul criteriu după care putem integra un comportament într-o categorie este 
funcția comportamentului: 


1. A obţine ceva pozitiv 
Ex.: atenția colegilor 


2. A evita ceva negativ 
Ex.: sarcinile din timpul orei, temele de casă 


Acelaşi comportament poate avea funcţii diferite şi ca urmare intervenţia va fi 
diferită. 


Exemplu: 

Mădălina spune glume în timpul orei de lectură, deoarece doreşte să obțină atenția şi 
aprecierea colegilor, in timp ce Mihai spune glume în timpul orei pentru a evita / a scăpa de 
plictiseală. 


Al doilea criteriu după care putem integra un comportament într-o categorie 
este cauza specifică elevului: 


1. Nu are abilitatea de a face comportamentul acceptabil 
Ex.: deficit de abilitate 


2. Are abilitatea, dar nu face comportamentul acceptabil | 
Ex.: deficit de performare 


Deficitul de abilitate 
Desemnează situaţiile în care elevul nu are abilitatea de a face comportamentul 
dezirabil (nu ştie cum să facă). 


Exemplu: 

Un elev refuză să citească cu voce tare textul în limba engleză pentru că nu are 
abilitatea de a citi în engleză (nu ştie limba engleză). În acest caz, cauza comportamentului său 
de refuz este un deficit de abilitate. Elevii care prezintă deficit de abilitate au tendința de a evita 
sau scăpa de situaţiile în care este solicitată aplicarea respectivei abilități; ca urmare, pentru a 
modifica acest comportament este necesară dezvoltarea abilității care lipseşte. 

Întrebări care facilitează identificarea deficitului de abilitate 


— {ntelege elevul ce se aşteaptă de la el în respectiva situaţie? Ce s-a întâmplat 
(interacțiuni sau activități) chiar înainte să apară comportamentul ţintă? 

— Îşi dă seama elevul că acel comportament este neadecvat, sau 
comportamentul a devenit deja un obicei? 

— Poate elevul să îşi controleze singur comportamentul sau are nevoie de 
ajutor? 

— Există situaţii în care elevul realizează comportamentul alternativ dezirabil? 

— Poate elevul realiza comportamentul dorit? 


Deficitul de performare 
Desemnează situaţiile în care elevul are abilitatea de a realiza comportamentul 
dezirabil, dar nu îl realizează când anumite condiţii sunt întâlnite. 


Exemplu: 

Un elev are abilitatea de a se aşeza în bancă şi de a rămâne aşezat, dar nu o face când 
apar anumite circumstanțe (acest comportament nu îi oferă beneficiile dorite); apariția şi 
menținerea comportamentului dezirabil este influențată de factori multipli precum: 

- starea lui fiziologică (îi este foame, este obosit); 
- starea lui emoțională (se simte frustrat, plictisit, furios); 
- comportamentul celorlalți, nu ştie ce se aşteaptă de la el etc.; 

Ca urmare, pentru a modifica acest comportament este necesară modificarea 
circumstanțelor - a antecedentelor şi / sau a consecințelor comportamentului. 


Întrebări care facilitează identificarea deficitului de performare 


— Care sunt beneficiile pe care le vede elevul ca urmare a realizării 
comportamentului dezirabil? Vede elevul vreun beneficiu? 

— Ştie elevul ce se aşteaptă de la el în acea situaţie? 

— Ştie elevul că respectivul comportament este dezirabil în acea situație? 

— Comportamentul neadecvat al elevului este asociat cu anumite condiții? 
Există condiţii pe care elevul le evită? 
Există reguli, aşteptări pe care elevul nu le consideră relevante deoarece 
nu au fost asociate cu consecințe imediate? 

Instrumente de analiza a datelor despre comportamentul problematic 


Fişă de integrare a comportamentului elevului într-o anumită categorie 


Elev: 


Comportament ţintă: 


Deficit de abilitate 


Deficit de performare 


A obţine ceva 


A evita ceva 

Graficul interpretarii datelor dintr-o tripla perspectiva 


Elev(a): Laura 


Exemplu completat 


Data 26.09.06 — 8.10.06 


Sursa 1 


Sursa 2 


Sursa 3 


Graficul ABC 


Interviu cu 
supraveghetoarea de pe 
terenul de joaca 


Ce spun cifrele? 


Laura ţipă la colegii ei 
atunci cand acestia nu fac 
ce spune ea. li loveste 
chiar, atunci cand lucrurile 
nu ies asa cum si-ar dori. 


Laura ţipă la celelalte fete 
şi le loveşte atunci când 
lucrurile nu ies aşa cum şi- 
ar dori. 

Acest lucru se întâmplă de 
obicei atunci când nu este 
niciun adult prin preajmă. 


Laura se comportă 
adecvat pe terenul de 
joacă în 73% din timp; îşi 
agresează verbal colegii în 
19% din timp; îşi 
agresează fizic colegii în 
8% din timp. 


Interpretare: 


sTup. 


1. Antecedente: terenul de joacă, eleve implicate într-un joc supravegheat de un adult; 


2. Consecințe care mențin comportamentul: Laura îi determină pe ceilalți să facă 
cum vrea ea agresându-i verbal sau fizic; ba mai mult, astfel ajunge să petreacă mai 
mult timp cu supraveghetoarea; 


3. Funcții ale comportamentului: Comportamentul Laurei îi permite acesteia să 
obțină ceea ce doreşte (chiar dacă doar pentru o perioadă foarte scurtă de timp) şi să 
se joace cu celelalte fete. Ea crede că aceasta e o modalitate eficientă de a se integra în 

Graficul interpretarii datelor dintr-o tripla perspectiva 


Elev(a): Data: 


Sursa 1 Sursa 2 Sursa 3 

Cum construim ipoteza de lucru pentru modificarea comportamentului 
problematic 


După încadrarea comportamentului într-o anumită categorie, este necesară 
continuarea analizei datelor colectate pentru a construi ipoteza asupra funcției 
comportamentului şi asupra factorilor de menţinere. 

Ipoteza de lucru, care ghidează planul de intervenţie, face o predictie despre 
circumstanţele (contextul fizic sau social) în care este cel mai probabil să apară 
comportamentul, precum şi asupra funcţiei comportamentului şi consecințelor care îl 
menţin. 

Ipoteza de lucru este un sumar concis al informaţiilor colectate despre 
comportament şi are ca scop oferirea indiciilor pentru planul de intervenţie. 
Implementarea lui va reprezenta modalitatea de testare a ipotezei: 

— daca metodele de intervenţie aplicate reduc comportamentul problematic, 
atunci înseamnă că ipoteza formulată a fost corectă; 

— daca metodele de intervenţie aplicate nu reduc comportamentul problematic, 
atunci înseamnă că ipoteza formulată nu a fost corectă; se recurge la colectarea 
de noi date şi la formularea unei noi ipoteze. 

Ipoteza de lucru descrie o relație de contingenta între comportament, 
antecedente şi consecinţe, de tipul: 


Când apare X Elevul face Y Cu scopul de a obţine Z 


Exemple de ipoteze de lucru: 

1. Cornel înjură în timpul orelor de lectură, când este numit să citească cu glas tare. 
Este mai probabil ca el să înjure dacă ora de lectură este prima oră şi Cornel nu a luat micul 
dejun sau a fost adus la şcoală de unul dintre părinți (de obicei îl aduc bunicii). 
Comportamentul se opreşte când i se cere să se aşeze. Motivul principal pentru care apare 
comportamentul este evitarea sarcinii primite. 

2. Când nu obține obiectul pe care îl doreşte de la colegi, Maria le inventează nume 
urâte şi îi strigă aşa. Comportamentul Mariei se opreşte când obține obiectul dorit. Motivul 
principal pentru care comportamentul apare este obținerea de obiecte. 

După definirea clară a ipotezei de lucru, putem stabili obiective şi modalitățile 
de intervenţie pentru reducerea comportamentului problematic şi înlocuirea lui cu un 
comportament dezirabil. 


Metodele de modificare comportamentală sunt descrise pe larg în capitolul 
următor. 

Instrumente de construire a ipotezei de lucru şi a planului de intervenţie 


Fişă - “Traseul” problemei de comportament 


Elev(a): Laura B. Clasa:a IV-a Şcoala: Şcoala generală nr. 15 Data: 6 octombrie 


Perioada: 10:15 — 10:30 am 


Context 
Terenul de 


joacă 
Joc liber 

Antecedente 
care declanşează 
comportamentul 


Laura o vede pe 
Dana cu mingea 


la ora de sport. 


Contextul: recreatie 


Comportamentul 
problematic 


Laura îi cere 
Danei mingea, 
Dana o refuză, 
aşa că Laura îi 
smulge mingea şi 
o trânteşte pe 
Dana la pământ. 


Consecințe care 
menţin 
comportamentul 


Cu mingea în 
brațe, Laura o 
caută pe prietena 
ei, Mihaela, cu 
care se joacă 
până când sună 
clopotelul de 
intrare la ora 
urmatoare. 
Dana se asaza 
singura pe un 
leagan de pe 
terenul de joaca, 
prea speriata 
pentru a-i spune 
ceva suprave- 
ghetoarei. 

Fişă de interviu pentru analiza funcțională a comportamentului 
şi stabilirea prioritatilor intervenţiei comportamentale 


Intervievator: D-nul Ionescu Data: 
Elev(ă): Laura 

Persoana intervievată: D-na Popescu Funcţia: 
supraveghetor 


1. Descrieti comportamentul avut în vedere. Laura se înfurie pe terenul de joacă şi ţipă la 
celelalte fete. Uneori le loveşte. Nici unul dintre copii nu vrea să se joace cu ea. 


2. Cât de frecvent apare acest comportament? Zilnic (o dată pe zi) 


Cât de mult durează? O supraveghez şi o opresc înainte ca lucrurile să scape de sub control (să 
lovească ). 


Cât de intens este comportamentul? Îi loveşte pe ceilalți copii atât de tare încât le produce 
vânătăi. 


3. Ce se întâmplă atunci când apare comportamentul? Laura vrea să se joace cu copiii care 
sunt deja implicaţi în joc. 


4. Când / Unde este cel mai probabil / putin probabil să apară comportamentul? Cel mai 
probabil apare pe terenul de joacă, cel mai putin probabil acasă, în camera ei. 


5. În preajma cui este cel mai probabil / putin probabil să apară comportamentul? De obicei 
în preajma altor fete. Nu îmi amintesc să se fi bătut cu un băiat. 

6. Care sunt condiţiile care ar putea determina producerea comportamentului? Lucrurile nu 
ies aşa cum vrea Laura. 


7. După ce vă puteți da seama că, comportamentul este pe cale să se producă? De obicei, 
ţipă înainte de a lovi. 


8. Ce se întâmplă de obicei, după producerea comportamentului? Descrieţi ceea ce se 
întâmplă având în vedere reacțiile adulţilor şi colegilor. Când începe să tipe, de obicei o tin 
lângă mine o perioadă de timp. Dacă loveşte, o trimit în clasă. Dacă doar îi înghionteşte sau 


Ar 


fi impinge pe colegi, o tin lângă mine. 


9. Care este funcția comportamentului? Cu alte cuvinte, de ce credeţi că Laura se comportă 
în felul acesta? Ce obține sau ce evită Laura prin acest comportament? Cred că o ajută să 
facă astfel încât totul să iasă cum vrea ea. 


10. Ce alte comportamente adecvate contextului social ar putea să servească aceleiaşi 
funcții? Ea trebuie să învete să Îşi aştepte rândul, să îi roage frumos pe cei din jur atunci 
când vrea ceva şi să îşi controleze reactiile. De asemenea, trebuie să învețe să isi facă 
prieteni, deoarece nimeni nu vrea să se joace cu ea. 


11. Ce alte informații ar putea să contribuie la construirea unui plan de intervenţie eficient? 
(de exemplu, în ce contexte nu apare comportamentul)? Se comporta adecvat atunci când 
vorbeşte cu mine sau când e implicată în activităţi pe care eu le supraveghez. 


12. Cine ar trebui să fie implicat în construirea si implementarea unui plan de intervenție? 


Cred că eu ar trebui să mă implic. Eu petrec mult timp cu ea aici. De asemenea, d-l 
Petrescu pare să o stăpânească bine atunci când ne aflăm în sala de mese. 

Capitolul V 


Metode de modificare a comportamentelor problematice 


Unele comportamente problematice solicită o intervenţie imediată datorită 
pericolului pe care îl constituie pentru copil. Alte comportamente problematice 
necesită o abordare consistentă pe termen lung. Comportamentele problematice care se 
asociază cu stări emoţionale foarte intense din partea elevului sau a profesorului 
(îngrijorare, furie, dezamăgire etc.) este recomandabil să fie gestionate după o pauză de 
reglare a emoțiilor. 

După realizarea analizei funcționale a comportamentului, formularea ipotezei 
explicative şi a obiectivelor de intervenţie, putem alege metodele de modificare a 
comportamentelor problematice care sunt adecvate. 

Tabelul de mai jos prezintă metodele utilizate cel mai frecvent în funcţie de 
cauzele comportamentului: 

= Întărirea; 

= Întărirea diferențiată; 

="  Extincţia; 

= Consecințele logice şi naturale; 
= Regulile clasei. 

Metode de modificare a comportamentelor: 


Deficit de abilitate Deficit de performare 
Dezvoltarea abilității lipsă şi regulile Extinctie şi întărirea 
clasei până la dezvoltarea ei. diferențiată. 
A obţine ceva 
Întărirea utilizării noii abilităţi şi a Se întăreşte 
celor mai mici progrese. comportamentul dezirabil, 


nu şi cei nedezirabil. 
Extinctie pentru beneficii când se 


aplică comportamentul nedezirabil Se întăreşte pozitiv 
absenţa 
comportamentului 
nedezirabil. 

Dezvoltarea abilității lipsă şi regulile Extinctie şi întărire 

clasei până la dezvoltarea ei. diferențiată. 

A evita ceva 
Întărirea utilizării noii abilităţi şi a Regulile clasei. 


celor mai mici progrese. 


Intărirea pozitivă 


Eliminarea comportamentelor nedezirabile fără a avea o strategie de a încuraja 
comportamentele dezirabile nu este eficientă. Cea mai importantă parte a procesului de 
disciplinare o constituie asistarea elevului în achiziționarea comportamentelor 
dezirabile, în formarea de relaţii sociale pozitive şi dezvoltarea simțului răspunderii şi 
al auto-disciplinei. Comportamentele valorizate de profesor trebuie identificate si 
comunicate elevilor în mod specific; elevii au nevoie să afle ce se aşteaptă în mod 
specific de la ei şi să înțeleagă de ce. 

Multe din comportamentele dezirabile se dezvoltă în mod natural o dată cu 
înaintarea în vârstă. În acest caz rolul adultului este de a le observa şi a le susţine / 
rafina. Alte comportamente nu fac parte din repertoriul natural al copilului şi este 
important să fie dezvoltate de către adult prin metode specifice: a împărţi cu alții ceea 
ce ai, bunele maniere, comportamentele empatice, abilitățile de a studia, amânarea 
gratificării etc. 

Folosim întărirea pozitivă în mod natural în diferite contexte de viata. 

Exemplu: 


Lăudăm modul cum a gătit cineva şi observăm că suntem invitați din nou la masă de 
către acea persoană. 


Uneori întărim pozitiv fără să vrem comportamente nedorite: cumpărăm 
jucăria pentru care copilul face o criză de plâns în magazin... şi acelaşi comportament 
apare şi data următoare când intrăm în magazinul cu jucării. Este important să învăţăm 


să folosim această metodă la îndemână în educarea comportamentelor disciplinate la 
elevi. 

Tabel. 5 reguli de folosire a întăririlor pozitive 


Să aplicăm consistent întăriri pozitive, de fiecare dată când apare 
comportamentul, măcar în etapa de învăţare (când copilul achiziționează un 
nou comportament). 


Să utilizăm întăriri prin raportare la un comportament ţintă. Întăririle sunt 
contingente cu comportamentul pentru care sunt oferite — elevului i se explică 
pentru ce primeşte întărirea şi i se oferă doar după ce a făcut comportamentul 
(nu înainte de a face comportamentul sau în alte condiții independente de 
comportament). 


Să oferim întăriri imediat — la 3-5 secunde după ce comportamentul a 
apărut, pentru a fi eficiente. O pauză mai mare de 30 de secunde le face 
nefolositoare, le scade foarte mult eficiența. 


Să utilizăm o gamă largă de întăriri. Dacă o întărire este folosită prea mult 
apare satietatea. În timp, folosirea repetată a unei întăriri poate fi prea mult si 
îşi pierde valoarea de întărire. Un stimul (activitate, obiect) îşi pierde 
valoarea de întărire dacă elevul a avut acces substanţial sau a primit deja o 
cantitate substanţială din acel stimul. 


Exemplu: 

Un film pe care tocmai l-am văzut sau pe care l-am văzut de mai multe ori îşi pierde 
valoarea de întărire pentru noi, chiar dacă este filmul nostru preferat. Analog, mersul cu 
bicicleta îşi va pierde valoarea de întărire dacă i s-a oferit copilului succesiv această 
întărire, deoarece apare efectul de satietate. 


5. 


Să ne asigurăm că elevul nu obţine întăririle şi prin alte comportamente 
decât cele pe care le vizăm noi. Dacă elevul are acces la întărirea pe care noi 
o oferim şi prin alte comportamente decât cel vizat de noi, atunci efectul ei 
asupra comportamentului poate scădea. Folosiţi o varietate de întăriri şi 
asigurati-va că elevul nu are acces la acestea prin alte mijloace decât făcând 
comportamentul cerut. 

Recomandari pentru folosirea intaririlor: 


Folosiţi numele propriu al elevului când apreciați un comportament al său; 
această asociere contribuie la dezvoltarea stimei de sine a elevului. 


Fiţi sincer — o apreciere “artificială” poate face mai mult rău decât bine. 


Folosiţi întăriri care au această valoare pentru persoana căreia i le oferiţi. Nu 
orice elev va menţine un comportament pozitiv dacă îl lăudăm sau îi oferim 10 
minute de timp liber. La fiecare persoană funcționează alte întăriri. 


Este foarte important să întărim progresul elevului! Chiar dacă ne-am propus 
ca un elev să intre în clasă de fiecare dată la sunetul clopotelului, trebuie sa 
întărim acest comportament când apare, chiar dacă nu apare de fiecare dată 
(elevul mai întârzie uneori). Dacă aşteptăm să ne îndeplinim obiectivul 100% 
imediat, este posibil să avem rezultate contrare. 


Folosiţi întăririle sau laudele doar cu acest scop, nu le folosiţi ca metodă de a 
atrage atenţia elevului că nu a făcut lucrul care i s-a comunicat că se doreşte de 
la el. Acest mod de a atrage atenţia este ironic şi afectează stima de sine a 
elevului şi relaţia noastră cu el. Atunci când dorim atragerea atenţiei este mai 
eficient să comunicăm acest lucru direct: “Am observat că nu ai finalizat... că nu 
ai făcut. Apucă-te de asta acum” 

Cum găsim întăririle? 


Cum? 


Putem să fim atenţi la: 


Întrebând elevii: 

— ce îşi doresc; 

— cele place 
privind activitatea 
la scoala; 

— care sunt 
activitatile preferate 
in timpul liber; 

— ince directie ar 
vrea sa se dezvolte 
profesional; 

— cear alege între 
mai multe activitati; 


A vorbi cu elevii despre lucrurile care îi interesează 
este de cele mai multe ori o întărire. Făcând un astfel 
de lucru putem afla care sunt mijloacele pe care le 
avem la dispoziție pentru a le oferi întăriri. 


Înainte de a întreba elevii ce îşi doresc trebuie ştiut 

faptul că există 2 probleme care pot apărea într-o astfel 

de situaţie: 

= copiii nu ştiu de fiecare dată ce consecinţe le 
sporesc comportamentele (s-ar putea ca unii elevi 
să afirme că notele sau bunurile (telefon etc.) sunt 
principalul întăritor, dar în practică să se observe 
că aprecierea este cea care le menţine sau dezvoltă 
comportamentul). 

= de multe ori elevii nu spun care le sunt întăririle 
(daca se tem sa fie ridiculizati, atunci ei nu vor 
spune care sunt lucrurile care le fac plăcere). 


Observând elevii: 

— ce aleg; 

— ce preferă sa 
faca; 

— ince activităţi se 
simt confortabil; 

— ceevita / amână; 

— ce întăriri aplică 
ei altora, ce 
apreciază la alții; 


Observarea comportamentelor este o cale de a 
descoperi întăririle eficiente. 


Observarea se poate realiza foarte uşor în cazurile în 
care elevii au de ales între mai multe sarcini. Dacă ei 
aleg să vorbească cu un coleg în loc să realizeze o altă 
activitate, alegerea lor ne arată care este modul 
preferat de a desfăşura o activitate. În această situaţie 
profesorul /invatatorul poate oferi activitatea în echipă 
ca întărire pentru realizarea acelor sarcini mai putin 
plăcute pentru elevi. 

Ex. “Nu mai vorbi şi treci la muncă” poate fi utilizată ca 
“Atunci când termini poți lua o scurtă pauză.” 

Sau 

“După ce termini partea de documentare, poți trece la 
exercițiul în echipă.” 


78 


Tipuri de intariri: 
Intăririle sunt de mai 

multe tipuri. Se recomanda ca unele comportamentele 
dorite ale copiilor să fie puse sub controlul întăririlor naturale, adică însăşi realizarea 
comportamentului să producă un efect dorit de elev. 


Intăriri 
primare 


Biologice 


Stimuli cu importanţă biologică: 
apa, hrană, somn, căldură, stimulare 
sexuală 


Intăriri 
secundare 


Naturale 


Efecte dorite, produse de 
comportament în mediu: 
apăs tasta — apare litera pe ecran 
închid geamul — nu mai intră 
frigul 
termin sarcina — am timp liber 


Sociale 


Simbolice 


Obiect care indică simbolic 
valorizarea celui ce-l primeşte: 
- diplome, trofee, medalii 


Verbale 
Nonver- 
bale 


Cuvinte de valorizare: 
bravo, super, minunat 
Gesturi: 
imbratisari, bătaie pe umăr, 
zâmbet 


Concrete, 
tangibile 


Obiecte cu o anumita valoare 
economică: 
căni, tricouri, excursii 

Exercitiu: 
Completati lista de mai jos si cu alte intariri posibile pe care le puteti aplica in 
clasa de elevi pentru a creste frecventa comportamentelor dorite. 


Tipuri de intariri: 
Sociale 
Sa primesti aprecieri verbale; 
Sa-ti prezinti rezultatele in fata profesorului sau a colegilor; 
Sa petreci timp cu invatatorul / profesorul; 
Sa primesti scrisori de apreciere; 
Să apară un articol cu fotografie despre tine / realizările tale în newsletter-ul / revista 
şcolii; 
Să petreci timp vorbind cu colegii sau profesorul despre evenimente familiale 
(aniversări, realizări etc.); 
Să ti se ceară opinia; 
Familia ta să primească o scrisoare din partea şcolii despre realizările tale; 


Legate de sarcinile de şcoală 
Să fii liderul unui grup; 
Să primeşti noi responsabilități; 
Să fii însărcinat cu rezolvarea unei anumite situații; 
Să alegi anumite sarcini care iti fac plăcere; 
Să conduci o oră de curs în locul profesorului sau învățătorului; 
Să ai oportunitatea de a fixa / decide scopuri / obiective; 
Să asisti în implementarea unor sugestii de îmbunătăţire; 
Să iti ceară colegii sau profesorul sfaturi şi sugestii; 


Concrete 
Timp liber pentru diverse activități personale; 


Tricouri, şepci, alte materiale, oferite cu ocazia unor evenimente speciale; 
Diplome şi trofee oferite în evenimente speciale; 

Petreceri; 

Pauze mai lungi; 


Intariri vs. Recompense 


Ghid pentru profesori si invatatori 


Sunt momente în care, in ciuda aplicării corecte a întăririlor, acestea nu 


funcționează. Unul din motivele pentru care nu apare modificarea comportamentală 


dorită este faptul că noi oferim recompense, şi nu aplicăm întăriri. 


Tabel. Diferențe între întărirea pozitivă şi recompensă 


Intărirea pozitivă nu înseamnă recompensă. 


Intărirea pozitivă 


Recompensa 


Este asociată clar cu un 
comportament. 


Este asociată de obicei cu un rezultat pentru 
care elevul a făcut mai multe 
comportamente (nu ştim dacă toate 
dezirabile). 


Exemplu: 
ÎI lăudăm pentru că şi-a făcut tema, pe care de 
fapt a copiat-o de la colegi în pauză. 


Intervine în timp ce sau imediat după 
ce elevul face comportamentul 
dezirabil. 


Intervine după o perioadă, când se pot 
vedea rezultatele; timp în care nu ştim ce 
alte comportamente a mai făcut copilul. 


Copilul învață un mesaj de schimbare. 


Copilul mai doreşte recompense. 


Motivează elevul să continue 
comportamentul. 


Demotivează pe ceilalți elevi care nu 
primesc recompense. 


Avem resurse nelimitate de întăriri 
pozitive (activităţi, cuvinte, zâmbet, 
puncte, atenţie, recunoaştere etc.). 


Resursele sunt limitate şi poate apărea 
competiția neproductivă între elevi. 


Exemplu: 
Pâra, competiție pentru valorizare din partea 
profesorului, nu pentru progrese în învățare. 

Mentine comportamentul. 


Nu are numaidecat efectul de a mentine 
comportamentul dorit, ci comportamentele 
care au dus la obtinerea rezultatului (unele 
dintre ele nedezirabile). 


Tabel. Comparatie intre metode punitive de disciplinare si intaririle pozitive 


Metode punitive 


Disciplinare pozitiva 


Stopeaza rapid comportamentul. 


Stoparea comportamentului se realizeaza in 
timp. 


Oferă o stare de usurare (= întărire 
pozitivă) celui care le aplică. 


Necesită efort şi nu oferă imediat întăriri 
pozitive celui care le aplică. 


fl învaţă pe elev (şi pe ceilalți elevi) ce 
să nu facă. 


ÎI învaţă pe elev (şi pe ceilalţi elevi) ce să 
facă. 


Scad stima de sine a elevilor. 


Dezvoltă stima de sine a elevilor. 


Deteriorează atitudinea elevului fata 
de şcoală. 


Formează atitudini pozitive ale elevilor fata 
de şcoală. 


Sunt urmate de demotivare 
(neimplicare în sarcini, întârzieri, 
amânări, absente, abandon şcolar). 


Măresc implicarea elevilor. 


Sunt un factor de risc pentru că elevul 
nu învaţă să aplice noi 
comportamente, dezirabile, ci învaţă 
să pedepsească la rândul lui 
(comportamente ulterioare agresive). 


Creează un mediu pozitiv de învăţare. 


ÎI învaţă pe elev să rezolve probleme 
într-un mod punitiv. 


Il învaţă pe elev să recunoască şi să 
aprecieze aspectele pozitive; îl învaţă 
autodisciplina. 


Deteriorează relaţia profesor — elev. 


Creează o relaţie de încredere şi respect 
între profesor şi elev. 

De ce nu folosim mai des intarirea pozitiva? 
La fiecare item, găsiți mai jos modul alternativ de a privi lucrurile. 


= Credem că este normal şi de la sine înţeles ca elevii să facă anumite 
comportamente dezirabile, că este datoria lor şi ca urmare nu considerăm 
că e necesar să oferim întăriri când aceste comportamente apar. 
Este obiectivul profesorului să înveţe elevul ce este bine, dezirabil să facă. 
De asemenea, este obiectivul profesorului să dezvolte autodisciplina şi 
simțul răspunderii la elevi. În multe situaţii, elevii nu ştiu / nu înţeleg, ce 
este bine să facă sau ce înseamnă un comportament potrivit. 


= Suntem obişnuiţi să remarcăm şi să scoatem în evidenţă doar ceea ce nu 
merge bine; greşelile ne atrag atenţia pentru că dorim să le corectam. 
Faptul că aşa stau lucrurile în mod obişnuit nu înseamnă că aşa este cel mai 
eficient. Functionam şi în aceste condiţii, dar întărirea pozitivă ne ajută să 
functionam mai bine şi să corectăm greşelile 


= Ne temem că întărirea aspectelor pozitive ne va scădea autoritatea. 
Autoritatea scade când suntem inconsistenti (nu aplicăm o regulă stabilită 
de fiecare dată, când pedepsim şi astfel înlocuim încrederea elevilor cu frica, 
sau când pedepsim şi apoi elevul găseşte tot felul de comportamente pentru 
a evita pedeapsa de care noi nu ne dăm seama...) 


= Ne temem că elevii “şi-o iau în cap” şi nu mai respectă regulile. 

Dacă întărirea pozitivă este folosită corect, ea transmite mesajul că este bine 
să faci comportamentele cerute. Este important ca aplicarea regulilor să fie 
fermă: dacă elevul a respectat regula este apreciat (primeşte întăriri pozitive), 
dacă nu respectă regula, îşi asumă consecinţele stabilite împreună. Elevii “şi-o 
iau în cap” când de exemplu uneori nerespectarea unei reguli este trecută cu 
vederea. Când aplicarea consecinţelor pozitive sau negative nu este fermă şi 
consecventă, elevii învață că mediul este impredictibil şi nu depinde de 
comportamentele lor, şi atunci “şi-o iau în cap”. 


Activitate: 
La următoarea lucrare de control pe care o dati elevilor, subliniati şi ceea ce au 


scris bine elevii (cu o altă culoare decât roşu). Adăugaţi un mesaj / comentariu scurt 
despre răspunsurile bune date de elev în lucrare. 

Extinctia 


Metoda extinctiei porneşte de la principiul că, dacă am identificat ce întărire 
menţine un comportament, lipsa acesteia va avea ca rezultat diminuarea sau stoparea 
comportamentului. Ca metodă de disciplinare, extinctia presupune retragerea 
întăririlor care menţin comportamentul problematic. 

Extinctia este una din primele metode pe care le putem folosi când dorim să 
modificăm un comportament nedorit. De multe ori, analiza funcțională a 
comportamentului ne arată că însuşi adultul oferă fără să vrea întăririle care menţin 
comportamentul problematic. 

De exemplu: când copilul plânge şi se trânteşte pe jos în magazinul cu jucării, în cele din 
urmă părintele cumpără jucăria dorită, chiar dacă inițial refuzase. Copilul învaţă că tot ceea ce 
trebuie să facă pentru a obține şi data următoare jucăria este să plângă şi să se trântească pe jos. 

George plânge când trebuie să plece la şcoală. Părinţii se îngrijorează, se impacientează 
în jurul lui şi încep să negocieze plecarea la şcoală. 

În clasă, profesorul opreşte lecţia pentru a repeta instrucțiunile, a negocia cu elevul care 
refuză să facă o sarcină, oferindu-i atenția de care elevul are nevoie şi a învățat că o poate obține 
astfel. 


Pasii necesari când folosim extinctia: 

1. Înainte de folosirea acestei metode, realizăm analiza funcţională a comporta- 
mentului pentru a ne asigura că am identificat întărirea care menţine 
comportamentul. Este foarte important ca acest prim pas să fie realizat foarte 
specific: ce comportamente fac cei din jurul copilului (profesorul sau elevii), 
imediat după sau chiar în timp ce apare comportamentul problematic şi îl 
menţin. 


De exemplu: de fiecare dată când un elev spune cuvinte indecente, învățătorul opreşte 
lecţia, se uită la elev, se încruntă, îi spune să înceteze, repetă instrucțiunile etc. Ceilalţi colegi 
râd, se inghiontesc, se uită la elevul respectiv etc. Toate aceste comportamente oferă atenția pe 
care o caută elevul, iar comportamentul lui se va repeta pentru a obține acelaşi efect. 


2. Eliminarea întăririi de fiecare dată când apare comportamentul problematic. O 
dată ce ştim ce comportamente proprii reprezintă întăriri pentru acel 
comportament, în acel context, este important să ne reținem în a le mai face 
atunci când copilul face comportamentul problematic. De reţinut că acelaşi 
comportament este întărit de lucruri diferite în contexte diferite. Un elev poate 
avea comportamente agresive la anumite ore pentru a evita sarcinile date de 
profesori, iar la altele pentru a obține integrarea într-un grup popular in şcoală. 
Întăririle în aceste cazuri sunt diferite, sunt oferite de diferite persoane, şi 

pentru a aplica extinctia este important sa identificăm şi să eliminăm întăririle 
care funcționează în contextul pe care ni l-am propus. 


3. Întărirea comportamentului alternativ (vezi întărirea diferențiată). Este 
important să oferim întărirea de care are nevoie copilul dar în alte situații — 
adică atunci când face comportamente dorite, astfel încât elevul să înveţe 
mesajul că doar atunci poate obține beneficiile de care are nevoie. 


4. Măsurarea comportamentului problematic înainte şi după aplicarea extinctiei 
pentru a vedea dacă metoda a dat rezultate. Acest pas este important pentru a 
verifica dacă am determinat specific întărirea care trebuie eliminată şi dacă am 
aplicat corect metoda (de fiecare dată când apare comportamentul problematic). 


Posibile erori în aplicarea extinctiei: 


Exemplul 1: 

Un profesor doreşte să folosească extinctia pentru a elimina comportamentul 
problematic al Cameliei, de a vorbi cu vecinul de bancă la lucrare. De aceea profesorul încearcă 
să ignore acest comportament atunci când îl observă, considerând că astfel el se va reduce 
treptat. În această situație însă, întărirea care menţine comportamentul Cameliei nu este atenţia 
profesorului, de aceea eliminarea acesteia nu va produce nici o modificare în comportament. 

Eroarea produsă în acest exemplu se referă la identificarea incorectă a întăririi şi 
retragerea unui comportament al adultului care de fapt nu este o întărire pentru 
comportamentul problematic. 

O eroare frecvent întâlnită este confundarea extinctiei cu ignorarea 
comportamentului problematic. Ignorarea este într-adevăr o metodă de extinctie dar 
doar în situaţia în care întărirea comportamentului problematic este atenția adultului. 
Deşi foarte frecvent întărirea este într-adevăr una socială — atenţia adultului, nu în toate 
cazurile este aşa. 


Exemplul 2: 

La lucrarea de matematică Lucian începe să plângă, pentru a evita sarcina. Învățătoarea 
uneori îl potoleşte explicându-i încă o dată instrucțiunile, alteori dându-i o sarcină mai uşoară 
de făcut. În cea de-a doua situație, evitarea sarcinii este menţinută dacă Lucian primeşte un 
exercițiu mai uşor. Chiar dacă a intenționat să retragă întărirea (= posibilitatea de a evita 
sarcina), învăţătoarea nu a aplicat decât în prima situație metoda extinctiei ( = a explicat încă o 
dată instrucțiunile). 


Eroarea produsă în acest exemplu este faptul că extinctia nu a fost aplicată de 
fiecare dată când apare comportamentul problematic. Dacă uneori se păstrează totuşi 

întărirea pozitivă pentru comportamentul problematic, elevul învaţă că poate obține 
evitarea sarcinii şi extinctia nu funcționează. 


Când nu putem aplica extinctia: 

e Când comportamentul problematic nu este întărit de factori în controlul nostru. 
Unele comportamente ale elevului sunt întărite din alte surse — colegi, alte 
persoane aflate în clasă sau sunt autoîntărite. În aceste cazuri este important să 
folosim alte metode de reducere a comportamentului nedorit. 

e Cand comportamentul problematic reprezintă un pericol pentru persoana în 
cauză sau pentru ceilalți — de exemplu în cazul comportamentelor agresive 
severe care sunt întărite de atenţia adultului, nu putem ignora comportamentul. 

e Cand nu putem asigura aplicarea consecventa a metodei — alti adulți întăresc 
comportamentul pe care dv. încercaţi să-l eliminați — de exemplu un alt 
profesor care asistă la oră oferă atenţia elevului în timp ce acesta face un 
comportament pe care dv. încercați să-l ignorati. 


Escaladarea comportamentului problematic 


Folosirea extinctiei este de obicei urmată de o creştere a frecvenței sau 
intensității comportamentului problematic. 

Exemplu: 

Elevul care spune cuvinte indecente în clasă şi nu mai primeşte atenția profesorului va 
începe să spună mai multe astfel de cuvinte în prima fază. De asemenea este posibil să apară o 
reacție emoțională a copilului (se supără, plânge) sau un nou comportament problematic care 
are aceeaşi funcție (rade tare, înghionteşte colegul, se ridică din bancă - prin care încearcă să 
obțină tot atenția, in acest exemplu). Acest efect este de aşteptat si semnalizează faptul că 
metoda funcționează. El ne arată că într-adevăr aceasta este întărirea care menținea comporta- 
mentul şi tot ce trebuie să facem este să menţinem metoda extinctiei. Această fază de escaladare 
vine din încercarea elevului de a obține totuşi întărirea. În scurt timp, dacă continuăm să 
reținem comportamentele care îi ofereau elevului atenția dorită, el va renunţa să mai repete 
comportamentul. 


86 


Ghid pentru profesori si invatatori 


Întărirea diferențiată 


Întărirea diferențiată este o metodă de management comportamental folosită 
pentru a creşte frecvența comportamentelor dezirabile şi pentru a reduce frecvența 
comportamentelor nedezirabile. Comportamentul dorit este întărit de fiecare dată când 
el apare. Întărirea sistematică creşte probabilitatea ca respectivul comportament să 
apară în viitor. În acelaşi timp orice comportament nedorit care interferează cu 
comportamentul dorit nu este întărit. Lipsa acordării întăririlor scade probabilitatea 
apariţiei viitoare a comportamentului nedorit. Această metodă combină acordarea 
întăririlor (pentru comportamentul dorit) cu retragerea întăririlor sau extinctia (pentru 
comportamentele nedorite). De aceea poartă denumirea de întărire diferențiată. 

De exemplu, când doamna învăţătoare se adresează frontal tuturor copiilor, 
Ionut se agită în bancă şi vorbeşte neîntrebat. Acest comportament este un 
comportament nedorit care deranjează întreaga oră. Doamna învăţătoare doreşte să 
reducă apariţia acestui comportament şi să crească frecvența comportamentului de 
ridicare a mâinii pentru a se înscrie la răspuns. Ca urmare, doamna învățătoare va 
întări la Ionut comportamentul de ridicare a mâinii si va retrage întăririle pentru 
comportamentele nedezirabile. Pentru această situație orientarea atenţiei şi numirea 
pentru a răspunde reprezintă o întărire pentru comportamentele nedorite ale elevului 
(funcția comportamentelor este de a atrage atenţia adultului). Aplicarea întăririi 
diferenţiate în acest caz va consta în orientarea atenţiei spre Ionut şi numirea lui să 
răspundă atunci când apare comportamentul dorit (ridică mâna) şi retragerea acestor 
întăriri (extinctia) pentru comportamentele nedorite (se agită în bancă, vorbeşte 
neîntrebat) care interferează cu comportamentul dorit. 


Condiţii de aplicare a întăririi diferenţiate: 


1. Întărirea diferențiată se poate aplica doar în situaţia în care comportamentul 
dezirabil apare ocazional; pentru situaţiile în care acest comportament nu apare 
deloc, întărirea diferențiată nu poate fi aplicată. Este necesară prezenţa 
comportamentului dezirabil între comportamentele copilului. 

2. Aplicarea întăririlor pentru comportamentul dezirabil trebuie să urmeze 
imediat apariția comportamentului. 

3. Este necesară identificarea şi definirea comportamentelor nedezirabile, precum 
şi a întăririlor lor. Se recomandă ca întăririle pentru aceste comportamente să fie 
eliminate complet. Dacă acest lucru nu este posibil, este necesar ca întăririle să 
fie minimizate cât mai mult posibil, pentru ca comportamentul dorit să 
primească mai multe beneficii decât cele nedorite. 

O formă specială a întăririi diferenţiate o reprezintă întărirea diferențiată pentru 
absența comportamentului problematic. Această metodă constă în aplicarea întăririi 
pentru perioade de timp prestabilite, în care comportamentul problematic lipseşte. De 
exemplu, dacă comportamentul problematic pe care dorim să îl reducem este stropitul 
cu apă în pauze, elevul respectiv, va primi întăriri pentru fiecare pauză în care acest 
comportament problematic a fost absent; adică se întăreşte lipsa sau absenţa 
comportamentului problematic. Este important ca elevii să cunoască faptul că sunt 
monitorizati în cadrul unui plan de intervenţie comportamentală, care este scopul 
aplicării întăririlor şi ce se aşteaptă de la ei. 


Consecințele logice şi naturale 


Dacă analizăm activitatea noastră de zi cu zi cu elevii, putem identifica multe 
comportamente nedezirabile care nu pot fi reduse la nivele acceptabile sau eliminate 
folosind în mod exclusiv consecințele pozitive sau întăririle, deşi acestea oferă un 
ajutor esenţial de fiecare dată şi trebuie să fie cuprinse în orice plan de modificare 
comportamentală. De multe ori întâlnim situaţii în care metodele de modificare 
comportamentală bazate pe folosirea consecinţelor pozitive (oferirea lor sau neoferirea 
lor) sunt insuficiente pentru a soluţiona problemele reale cu care ne confruntăm. 

Cele mai eficiente strategii de management comportamental al clasei includ în 
mod echilibrat metode de interacțiune şi comunicare preventive (stabilirea de reguli), 
metode de gestionare a consecinţelor pozitive şi metode de gestionare a consecinţelor 
logice şi naturale. Toate aceste metode împreună sunt la dispoziția noastră pentru a-i 
învăţa pe elevi să aleagă, să rezolve probleme, să ia decizii şi să îşi asume responsa- 
bilitatea actelor lor. 


Consecințele naturale 


Sunt consecințe care apar ca o urmare firească a unui comportament. Ele nu 
sunt planificate sau controlate. 

Exemplu: 

Dacă te aşezi în bancă pe locul altcuiva, apare ca şi consecința naturală exprimarea 
nemulțumirii unui coleg sau o vedere mai puțin bună la tablă. Ca urmare a apariției acestor 
consecințe, comportamentul se modifică (elevul îşi reia locul). 

Deşi sunt foarte eficiente în modificarea comportamentului, nu putem prezice 
apariţia lor decât în unele situații (dacă nu mă îmbrac repede, filmul va începe înainte 
ca eu să ajung la cinema). Deoarece consecinţele naturale sunt predictibile şi constante 
doar pentru unele comportamente, face ca ele să poată fi utilizate doar pentru 
comportamentele care apar în acele situaţii. Dacă consecinţele nu sunt predictibile şi 
constante, contingente cu comportamentul, ele nu conduc la învăţare. 

Pentru situatiile in care nu apar consecinte naturale in mod constant si 
predictibil, se recomandă folosirea consecințelor logice ca metodă de modificare a 
comportamentelor. Spre deosebire de consecinţele naturale, consecințele logice pot fi 
planificate sau controlate de către profesor astfel încât să devină predictibile şi 
contingente cu comportamentul. 


Consecințele logice 


Reprezintă acțiuni sau răspunsuri care sunt aplicate ca urmare a apariției unui 
comportament nedezirabil. Ele au ca efect prevenirea reaparitiei acestui comportament. 
Consecințele logice sunt diferite de pedeapsă deoarece ele au ca scop ghidarea 
copilului spre comportamentul dezirabil. Acest lucru se realizează prin construirea 
contextului adecvat în care elevul să se confrunte cu consecințele sau efectele 
propriului comportament. 

Consecințele logice reprezintă pentru copil o oportunitate de învăţare: copilul 
învață că are responsabilitatea comportamentului său şi control asupra lui. Aceste 
consecinţe se numesc logice deoarece ele sunt evident relationate cu comportamentul. 
Elevii acceptă cu uşurinţă confruntarea cu consecinţele logice când ele sunt prezentate 
ca alegeri, opțiuni şi nu ca pedepse sau sancțiuni. Prin consecinţele logice copiii învață 
că alegerile lor (comportamentele pe care aleg să le facă) au consecințe pozitive sau 
negative, iar ei au control asupra acestora prin controlul modului în care aleg. În acest 
fel, copiii învaţă să îşi asume responsabilitatea propriilor acțiuni şi comportamente. 

Exemplu: 

După ora de pictură, Nataşa nu îşi stânge apa, acuarelele, colile şi celelalte lucruri pe 
care le-a folosit. Banca rămâne murdară, iar ea se grăbeşte să plece în pauză împreună cu 
colegii. Profesoara o ajută să strângă şi îi reaminteşte că data viitoare va trebui să facă singură 
acest lucru. Bineînţeles, acest lucru nu se întâmplă şi profesoara o ajută din nou, de mai multe 
ori, până cand devine un obicei. Faptul că a ajutat-o să strângă a invatat-o pe Natasa că nu este 
responsabilă de comportamentul ei, că dacă ea nu îl face este altcineva care va face. 

Ca urmare, nemulțumită de comportamentul Nataşei, profesoara o ameninţă ca 
dacă nu lasă banca aşa cum a găsit-o, curată, îi va scădea nota, sau nu o va primi la oră 
şi îi va trece absent nemotivat. Toate aceste acțiuni de ameninţare care îşi propun să o 
facă pe Natasa să facă curat nu îi modifică comportamentul. Ce se întâmplă în schimb 
este că Nataşa vorbeşte urât despre doamna profesoară, întârzie la ore, varsă inten- 
tionat culori pe podea în timpul orei si continuă să nu îşi strângă lucrurile la sfârşit. 

Acţiunile aplicate de profesoară ca şi consecinţă negativă (a amenintat-o) au fost 
ineficiente, deoarece au fost nerelationate cu comportamentul. Ca urmare aceste 
consecințe punitive nu au invatat-o pe Natasa nimic despre comportamentul ei, iar 
acesta nu s-a modificat. Mai mult chiar, au stricat relația Natasei cu doamna profesoară 

pentru că au fost percepute de elevă ca nedrepte, nefiind relationate cu comportamentul. 

Consecințele logice, spre deosebire de pedepse, nu sunt folosite pentru a 
ameninţa sau pentru a intimida copilul. Ele sunt prezentate copilului ca o alegere, ca o 
alternativă pentru care el poate opta dacă doreşte. 

Exemplu: 

În cazul Nataşei, profesoara îşi dă seama că notele mici la desen şi amenințările nu duc 
nicăieri şi decide să aplice consecințele logice pentru comportamentul Nataşei. Ca urmare, la 
începutul următoarei ore de desen, profesoara o anunță că alternativele între care poate alege : 
«Nataşa, colegii care strâng lucrurile şi curăță banca merg în pauză şi se joacă. Dacă doreşti să 
mergi cu ei, e necesar să-ți strângi lucrurile şi să-ți cureti banca, asa cum fac ei.» Când 
profesoara anunță elevii că ora s-a încheiat şi că este momentul să strângă lucrurile şi să curețe, 
copiii încep să facă acest lucru, iar Nataşa refuză. Profesoară îi repetă calm alternativele pe care 
le are şi subliniază că este alegerea ei. Dacă alege să refuze, atunci alege să rămână în clasă. 
Natasa rămâne în clasă cu profesoara. La următoarea oră de desen profesoara o anunţă din nou 
pe Natasa despre opțiunile pe care le are la finalul orei. Când profesoara anunţă elevii că ora s-a 
încheiat şi că este momentul să strângă lucrurile si să curețe, Natasa îşi strânge şi curăță 
lucrurile ei imediat. 

Consecințele logice au modificat comportamentul deoarece sunt relationate in 
mod logic cu comportamentul nedorit şi cel dorit şi îi oferă copilului decizia de a 
suporta consecinţele neplăcute. 

Consecințele logice nu apar in mod natural ca urmare a comportamentului. Ele 
sunt în mod deliberat alese de către adulți şi sunt similare cu ce i s-ar întâmpla unui 
adult într-o situație similară. 

Pentru a învăţa pe copii responsabilitatea acțiunilor lor şi importanţa realizării 
comportamentelor şi în absenţa adultului este necesar să folosim consecinţele care sunt 
logice. Pentru ca consecinţele cu care confruntăm copilul să fie logice, ele trebuie să 
respecte regula celor 3R. 


90 


Regula celor 3R. 


Ghid pentru profesori si invatatori 


Relationate cu 
comportamentul 
nedorit si cu cel 
dorit. 


Consecintele logice sunt relationate cu comportamentul si cu 
funcţia lui. Acest lucru presupune ca profesorul să cunoască 
bine evul, funcția comportamentului său într-un anumit 
context şi care consecinţă ar ajuta orientarea alegerii elevului 
spre comportamentul dorit. 


Exemplu: 

Scoaterea elevului de la oră pentru că îi înjură pe ceilalți sau le spune 
porecle nu reprezintă o consecință logică, deoarece nu este relationata 
cu comportamentul dorit sau nedorit. O consecință logică ar fi să 
scrie un bilet sau o scrisoare de scuze către coleg pentru fiecare 
înjurătură, în timpul pauzei. Profesorul va număra 
comportamentele nedorite şi va colecta biletele când acestea 
sunt finalizate (dacă confruntarea cu consecințele logice 
necesită mai mult timp decât doar o pauză, atunci se va 


continua aplicarea lor si pauzele următoare). 


Respectuoase 


Consecințele logice sunt prezentate cu empatie si cu un ton 
respectuos față de elev. În caz contrar, elevul se va concentra pe 
modul în care adultul se simte, pe modul în care se simte el 
însuşi (furios, jignit), si nu va înțelege / analiza alternativele 
între care trebuie să aleagă. Elevii cărora nu li se vorbeşte cu 
respect devin necooperanți, agresivi sau pasiv-agresivi 
(sfidători) şi pot încerca să se răzbune pe profesor. 


Rezonabile 


Consecințele logice sunt rezonabile, adică nu sunt excesive sau 
prezintă o consecință care poate fi cu usurinta percepută ca 
fiind nedreaptă (în aceste cazuri aceste consecințe nu mai sunt 
logice, sunt sancțiuni). 


Exemplu: 

Nu este rezonabil să ceri unui elev să facă o sută de exerciții în plus ca 
temă pentru că nu a lucrat sarcina primită în clasă. Aceasta este 
percepută ca o pedeapsă. O consecință logică rezonabilă este să 
realizeze sarcina în pauză, si doar după realizarea ei să poată merge în 
pauză. 

lor: 


Eficienta consecintelor logice este conditionata de cateva aspecte ale utilizarii 


- Tonul vocii: 

Este necesar ca modul în care consecințele sunt prezentate să fie calm, clar si 
respectuos față de copil. Consecințele logice nu trebuie să devină prin tonul vocii 
amenințătoare sau punitive. 


- Contingenta în spațiu şi timp: 

Alternativele care vor fi utilizate pentru consecintele logice trebuie alese si 
planificate din timp (înainte ca următorul context în care apare comportamentul sa 
fie reîntâlnit); alternativele trebuie prezentate copilului în contextul în care se 
aşteaptă apariția comportamentului dezirabil, în locul celui nedezirabil şi înainte 
de momentul în care se aşteaptă acest lucru, pentru a-i da posibilitatea să aleagă şi 
ca urmare să se confrunte cu consecinţele propriei alegeri. 


- Întărirea comportamentului dezirabil: 
După prima apariţie a comportamentului dezirabil, acesta trebuie întărit. 


Care este diferența între consecinţele logice şi folosirea tradițională a 


pedepselor? 


Diferenţa principală între consecinţele logice şi pedepse este dată de regula 


celor 3R: relationate, respectuoase şi rezonabile. Pot exista situaţii în care consecințele 


logice şi pedepsele sunt aceleaşi, dar modul în care adultul le prezintă elevului face ca 


ele 


să devină pedepse şi nu consecinţe logice (glas ridicat, însoţit de jigniri sau 


ameninţarea cu consecințe mai mari în viitor). Consecințele logice sunt consecințe cu 


care elevul este pus în situaţia să se confrunte, nu sunt aplicate. 


Consecințe logice Pedepse sau penalizări 


Sunt relationate cu comportamentul. Sunt relationate cu sarcini neplăcute in 


general, indiferent de comportament (ştergi 
tabla, nu mai mergi în excursie, 100 de 
exerciţii, nota 2). 


Sunt respectuoase. Sunt prezentate pe un ton ridicat, 


amenintator, revoltat. 


Sunt rezonabile. Sunt mult mai mari decât ce ar fi suficient 


pentru modificarea comportamentului. 

Sunt prezentate elevului ca alegere. 


Sunt aplicate elevului. 


Oferă alegeri între nişte limite. 


Cere elevului complianta la dorința sau 
decizia adultului. 


Sunt prezentate elevului înainte de 
noul moment în care se aşteaptă 
apariția comportamentului nedezirabil 
şi se doreşte alt comportament. 


Sunt aplicate de obicei după ce comporta- 
mentul nedorit a apărut deja. 


Oferă 
control. 


elevului un sentiment de 


Produce elevului un sentiment de 


nedreptate şi răzbunare. 


Învață elevul responsabilitatea faptelor 
sale. 


Produce emoţii negative la elev şi profesor. 


Sunt similare cu 


întâmpla unui adult într-o situaţie 


ce anume s-ar 


similară. 


Sunt aleatorii. 

Capitolul VI 


Despre pedeapsa. 
Metode alternative la aceasta 


Pedeapsa 


În limbajul obişnuit, pedeapsa semnifică diferite lucruri, majoritatea dintre ele 
total neplăcute. Pentru cei mai multi dintre noi, pedeapsa este un cuvânt cu conotaţii 
negative şi indică gravitatea unui comportament din punct de vedere etic sau moral. 
Ca urmare, pedeapsa se adresează persoanei în întregime, nu doar comportamentului 
şi are ca efect rănirea persoanei (de ex. umilirea ei, marginalizarea etc.). 

În domeniul managementului comportamental, pedeapsa este o tehnică de 
modificare comportamentală, care are ca scop reducerea comportamentului şi se 
adresează doar comportamentului. Ca metodă corectă de intervenţie pentru reducerea 
comportamentului, este interzis ca pedeapsa să afecteze persoana sau imaginea sa de 
sine. 

În mod frecvent însă, aplicarea pedepsei conduce la scăderea stimei de sine a 
persoanei şi la alte efecte secundare, pentru că diferenţa între pedepsirea persoanei şi 
pedepsirea comportamentului este foarte greu de realizat. 

Ca metodă de management comportamental pedeapsa este clasificată în două 
categorii. 

Pedeapsa „pozitivă” Apariția comportamentului este urmată de aplicarea 
(pedeapsă) unui stimul aversiv (neplăcut), care este urmată de 
reducerea comportamentului problematic. 


Exemple: pedepse fizice (lovirea persoanei), pedepse verbale 
(amenințări cu lovirea sau alte consecințe negative, etichetarea 
persoanei - nesimtit, prost). 


Pedeapsa „negativă” Apariția comportamentului este urmată de retragerea 
(penalizare) unui stimul plăcut (beneficiu), care este urmată de 
reducerea comportamentului problematic. 


Exemple: sancțiuni (financiare, luarea unor obiecte sau 
retragerea unor privilegii — nu mai afară, la TV etc.), time out 
(retragerea tuturor întăririlor prin excluderea din context) 


Putem spune că pedeapsa sau penalizarea este o metodă eficientă de 
disciplinare? Care este eficiența pedepsei ? 


Cu toţii întâlnim frecvent în viața personală sau profesională situaţii în care 
suntem pedepsiţi. Folosită uneori fără intenţia de a răni, această metodă de a modifica 
un comportament are de fapt efect de bumerang. Un părinte care a fost criticat la 
serviciu vine acasă şi ridică tonul la copilul său. Un copil care a fost ironizat la şcoală 
de colegi începe să ironizeze la rândul său pe alti colegi mai mici. Cu toții ştim cum ne 
simțim în situaţiile în care suntem pedepsiţi. Unele dintre rezultatele acestei metode, 
pe care le trăim noi înşine de multe ori, sunt demotivarea, stresul, frica, neîncrederea. 

În continuare vă propunem să analizăm cât de eficientă este pedeapsa într- 
adevăr. 

Primul pas este să definim, operationalizam ce înseamnă că o metodă de 
disciplinare este eficientă. Ca o metodă de disciplinare să fie eficientă este necesar să : 

1. Reducă comportamentul nedezirabil. 

2. Să conducă la apariția comportamentului dezirabil. 

3. Să asigure menţinerea comportamentului dezirabil în locul celui nedezirabil. 

4. Să dezvolte stima de sine a copilului şi sentimentul de responsabilitate asupra 
propriilor acţiuni. 

5. Să stimuleze performanţa academică. 


In continuare vă propunem să analizăm măsura în care pedeapsa ca metodă 
disciplinare răspunde acestei definiții. 

1. Reduce comportamentul nedezirabil. 
Pentru a verifica acest lucru va propunem un exercitiu. 


Activitate: 
Vă rugăm să vă amintiţi un comportament nedezirabil pentru care ati aplicat o 


pedeapsă în scopul de a-l reduce. 
Completaţi tabelul de mai jos. 


Ce se întâmplă cu comportamentul imediat | Ce se întâmplă cu comportamentul 
după aplicarea pedepsei la un interval de ore / zile după 
aplicarea pedepsei 


Pedeapsa opreşte comportamentul dacă este aplicată în timp ce el se desfăşoară. 
Acesta este efectul imediat al pedepsei. Pe termen lung însă comportamentul 
nedezirabil continuă să apară. Când comportamentul nedorit al unui copil este corectat 
prin pedeapsă, şansele ca acel comportament să se repete este de 80% în aceeaşi zi şi 
50% în următoarele 2 ore. Pentru multi copii “recidiva” apare chiar în următoarele 2 
minute. 

Un alt efect nedorit pe termen lung al pedepsei este apariţia de alte 
comportamente de evitare a pedepsei. Multe dintre aceste comportamente sunt şi ele 
nedezirabile. De exemplu, elevii pedepsiţi că nu şi-au făcut tema sau că nu au învăţat 
vor chiuli de la oră data viitoare când nu sunt pregătiţi, pentru a evita pedeapsa. Sau 

un copil pedepsit de părinţi că a luat o nota mică, data viitoare va minţi, va spune că 
nu a luat nici o notă, sau va ascunde carnetul, pentru a evita pedeapsa. 

Pedeapsa îi învaţă pe oameni să evite să fie pedepsiți. Şi pentru asta ei vor 
aplica orice metodă, nu doar eliminarea comportamentului pentru care au fost 
pedepsiţi. 

Pedeapsa îi învață pe copii modalităţi de a reacționa pentru a rezolva situații 
neplăcute. Copiii pedepsiţi învaţă pedeapsa ca modalitate de a rezolva situaţii 
neplăcute. Un mediu educațional bazat pe pedeapsă promovează comportamentele 
antisociale — agresivitate, violenţă şcolară, vandalism. 

Ca urmare, pedeapsa nu satisface definiția metodei de disciplinare eficiente, 
deoarece pe termen foarte scurt, ea opreşte comportamentul problematic, dar pe 
termen lung comportamentul nedezirabil se menţine şi chiar apar unele 
comportamente problematice noi. 


2. Conduce la apariţia comportamentului dezirabil. 

Chiar dacă reuşeşte să stopeze pe termen scurt comportamentul problematic, 
pedeapsa nu înseamnă că încurajează comportamentul adecvat. Pedeapsa îl învaţă pe 
copil ce să nu facă, dar nu îl învaţă ce trebuie să facă. 

Rezultatele pedepsei în termeni de învăţare sunt impredictibile, deoarece 
pedeapsa nu indică şi nu încurajează comportamentul dorit. Ca urmare, scade 
controlul adultului asupra comportamentelor ulterioare ale copilului. Cea mai 
frecventă reacţie a oamenilor la pedeapsă este de a evita să mai fie pedepsiţi. Asta nu 
înseamnă numaidecât că nu mai fac comportamentul problematic, ci mai degrabă că 
găsesc strategii să nu fie pedepsiţi: ascund greşeala, mint, evită etc. Dorind să rezolvăm 
- prin pedeapsă - un comportament problematic, generăm de fapt mai multe 
comportamente problematice, dar nu producem comportamentul dezirabil. 

Ca urmare, pedeapsa nu satisface definiția metodei de disciplinare eficiente, 
deoarece nu conduce la apariția comportamentului dezirabil. 


3. Asigură menţinerea comportamentului dezirabil în locul celui nedezirabil. 

Pedeapsa este o metodă care pe termen scurt opreşte comportamentul şi care pe 
termen lung conduce la apariția unor comportamente impredictibile, de evitare a 
pedepsei. In acest caz, pedeapsa nu reprezintă o metodă care să asigure menţinerea 
comportamentului dezirabil. 


4. Asigură dezvoltare stimei de sine a copilului şi sentimentul de responsa- 
bilitate asupra propriilor acţiuni. 

Pedeapsa este percepută de oameni ca o nedreptate, ca un lucru rău care li se 

întâmplă. Ca urmare, pedeapsa creează ostilitate şi resentimente din partea elevilor. Cu 

cat sunt mai frecvente, cu atât aceste emoţii conduc la scăderea stimei de sine şi la 
exprimarea lor comportamentală. Multe din comportamentele problematice ale 
elevilor sunt de fapt reacţii la pedepse anterioare. 

Pedeapsa afectează relația de încredere dintre profesor şi elev; unui profesor care 
foloseşte pedeapsa îi este mult mai greu să menţină această relație. 

Deoarece pedepsele sunt aplicate după ce comportamentul nedorit apare şi nu 
sunt relationate neapărat cu comportamentul, pedeapsa dezvoltă sentimentul de frică 
şi incontrolabilitate elevilor şi nu sentimentul de responsabilitate. Lipsa sentimentului 
de responsabilitate face ca doar atât timp cât adultul este de fata să apară compor- 
tamentul dorit al elevului. Aceasta deoarece copiii învaţă faptul că obțin consecințe 
negative doar când adultul (care aplică pedeapsa) este de fata, nu şi în absenţa lui. 

Ca urmare, pedeapsa nu satisface definiția metodei de disciplinare eficiente, 
deoarece nu asigură dezvoltarea stimei de sine a copilului şi a sentimentului de 
responsabilitate asupra propriilor acţiuni. 


5. Stimularea performanţei academice. 

Pedeapsa poate afecta performanţa academică a elevilor într-un sens negativ. 
Mai jos sunt prezentate câteva exemple de situaţii în care folosirea unor metode de 
disciplinare neeficiente afectează chiar învăţarea / procesul de instruire: 


“Treci la tablă” 
Dezavantaje: 

= copilul învață ca a merge la tablă şi a fi ascultat este ceva rău, o pedeapsă, 
şi nu o metodă care îl ajută să învețe mai bine şi să îşi evalueze 
cunoştinţele, ca urmare vor evita aceste situaţii: vor chiuli de la oră, vor 
lasă capul în jos şi se vor preface ocupați când profesorul întreabă cine 
doreşte să iasă la tablă etc. 

= fiind asociat cu o pedeapsă, ieşitul la tablă devine tot mai neplăcut pentru 
elev, chiar şi în situaţii în care acesta nu este o pedeapsă ci un moment al 
lectiei; anxietatea “iesitului la tablă” afectează de multe ori modul în care 
elevul răspunde la întrebările profesorului sau rezolvă problemele 

= putem favoriza continuarea situației problematice prin scoaterea elevului 
în fata clasei — acesta poate fi un motiv ca ceilalți elevi să râdă, sau ca 
elevul din fata să continue comportamentul problematic “în lumina 
reflectoarelor” (să ne gândim că este foarte probabil ca de la început 
nevoia de atenţie din partea colegilor a fost cauza comportamentului 
problematic) 

“Tesi de la ora” 
Dezavantaje: 


elevul pierde informatiile transmise in acea ora 

in acest timp, nu avem control asupra a ceea ce i se intampla copilului in 
timpul in care este in responsabilitatea noastra 

poate repeta sau face noi comportamente problematice pe care nu le 
putem gestiona 

elevul poate învăţa ca plecatul de la ore îi poate aduce multe beneficii 
plecatul în sine de la oră poate fi considerat de elev (şi de alti elevi) un 
beneficiu, şi să repete comportamentele problematice pentru a-l obține din 
nou, iar efectul este contrar celui dorit de noi 


“Ai în plus 100 de exerciții” 
Dezavantaje: 


supracorectia este o forma de pedeapsă; copilul învaţă că a face exerciții 
(sarcini şcolare în general) este ceva rău, o pedeapsă, şi nu o metodă care 
îl ajută să înveţe mai bine. 

fiind asociată cu o pedeapsă, realizarea exerciţiilor (inclusiv teme acasă) 
devine tot mai neplăcută pentru elev şi creşte probabilitatea ca elevul să 
vină cu temele nefăcute sau să lipsească de la şcoală 


Scăderea notei la materia predată 
Dezavantaje: 


copilul asociază materia respectivă şi performanţa sa cu notele slabe 
performanţa elevului la materia respectivă poate scădea pentru că elevul 
învaţă din această situaţie că nota sa nu depinde de cât de bine se pregăteşte 
la acea materie; elevul este demotivat, interesul său fata de obiectul de 
studiu se reduce. 

evaluarea performanţei academice devine tot mai puţin importantă pentru 
elev, o dată ce ea poate fi afectată de factori care nu tin de efortul depus la 
obiectul respectiv 


Concluzii: 

Pedeapsa este o metodă ineficientă de disciplinare. 
Pedeapsa afectează dezvoltarea elevului ca persoană. 
Pedeapsa afectează performanţa academică a elevului. 


De ce totuşi continuăm să folosim pedeapsa? 


Când comportamentul nedorit al unui copil este corectat este posibil ca el să 
reapară. În astfel de situaţii de “recidivă”, tendinţa adultului de a folosi pedeapsa este 

foarte mare. Acesta interpreteaza reaparitia comportamentului ca semn de neeficienta a 
metodelor folosite deja şi atunci recurge la pedeapsă. Pedeapsa este cea mai la 
îndemână metodă şi ne dă imediat impresia că funcționează: în următoarele secunde 
comportamentul se întrerupe, dar întreruperea comportamentului nu înseamnă 
schimbarea sau dispariţia lui. Ca urmare, avem tendinţa să continuăm să pedepsim. 
Principalele motive pentru care pedeapsa este des folosită sunt: 
= Vedem în jurul nostru că este cel mai des folosită metodă de a rezolva 
probleme 
« Este la îndemână, uşor de folosit 
= O putem folosi imediat şi percepem că funcționează imediat 
= Credem că pedeapsa este eficientă, că rezolvă situaţiile problematice (vezi 
mai jos mituri despre pedeapsă şi dacă ele sunt valabile). 


Pedeapsa este un comportament al adulţilor, care urmează regulile compor- 
tamentelor: este menţinut de beneficiile sale pe termen scurt. 


Activitate: 
Notati mai jos care sunt beneficiile pe care vi le oferă comportamentul dvs. de a 
pedepsi pe termen scurt: 


Beneficiile pe care pedeapsa ni le aduce pe termen scurt sunt oprirea 
comportamentului nedorit, sentimentul de putere, de control (iluzia controlului), 
gestionarea emoțiilor noastre negative (furie, teamă). 

Pe termen lung însă balanța nu mai este în favoarea pedepsei. Notati în tablele 
de mai jos avantajele şi dezavantajele folosirii pedepsei pe termen lung; notati întâi 
pentru dvs., apoi pentru elev. 


Activitate: 

Notati avantajele si dezavantajele pe termen lung pe care pedeapsa le aduce 
profesorului! 
Avantaje Dezavantaje 

Notati avantajele si dezavantajele pe termen lung pe care pedeapsa le aduce 


copilului! 
Avantaje Dezavantaje 
Activitate: 


Observati ce se întâmplă imediat dupa ce o persoană este pedepsită. 
Alegeţi o situaţie în care sunteți implicat sau doar o observați: şeful ţipă la dv.; 
părintele îl pedepseşte pe copil; cineva vă ironizează etc. 


Atenţie! 

Considerăm pedepse, respectiv recompense, acele consecințe care sunt 
percepute astfel de către persoana care le primeşte. Ceea ce pentru o persoană 
constituie o pedeapsă, pentru altcineva nu. De aceea uneori avem impresia că am 
folosit metoda cea mai potrivită, dar de fapt am folosit metoda cea mai potrivită din 
punctul nostru de vedere. 


Exemplu: 

A scoate un elev în fata clasei pentru a-l aprecia este pentru majoritatea o recompensă. 
Există însă persoane pentru care un astfel de moment este o pedeapsă, pentru că nu se simt 
confortabil să fie priviți şi să aibă atenția tuturor îndreptată spre ei în acelaşi timp. 


Mituri despre pedeapsă 


Mit Argumente contra 
“Pedeapsa ne ajută să Este doar o percepţie de-a noastră că imediat ce 
controlăm copilul.” aplicăm această metodă se schimbă comportamentul 


copilului, şi prin urmare avem control asupra 
acestuia. 

De multe ori însă prin pedeapsă generăm alte 
comportamente prin care copilul încearcă să-şi 
ascundă greşeala şi să evite pedeapsa. 

Este astfel mult mai greu să avem control asupra 
comportamentelor pe care copilul încearcă să le 
ascundă. 

“Pedeapsa ne asigura 0 
autoritate mai mare in fata 
elevilor.” 


Este o convingere greşită pentru ca autoritatea se 
construieşte pe încredere şi respect. Avem nevoie de 
aceste lucruri pentru a ne asigura că elevul îşi 
recunoaşte greşelile şi ne solicită ajutorul când are 
nevoie. 

Când pedepsim, se deteriorează relația pe care o avem 
cu elevul, asta pentru că oamenii în general au mai 
degrabă tendinţa să evite persoanele care îi pedepsesc 
decât să se apropie de ea cu încredere. 


„Profesorii severi obțin 
cele mai bune rezultate.” 


Potenţialul unui elev poate fi valorificat cel mai bine 
atunci când inlocuim ameninţarea (dacă nu faci x, o sa 
patesti y) cu încurajarea şi sprijinul oferite copilului 
atunci când face un lucru bun. 

Performanţa oricărei persoane creşte atunci când ne 
focalizăm spre a menţine şi dezvolta ceea ce face bine. 
Când elevul face / nu face anumite comportamente 
pentru a evita pedeapsa, performanţa lui se opreşte la 
nivelul cerut, acceptabil. Atunci când face anumite 
comportamente pentru că ştie că este apreciat de 
exemplu, performanţa lui se poate îmbunătăți mult 
mai mult. 

Mai mult decât atât, studiile arată că folosirea repetată 
a pedepsei la copii este asociată cu un ritm mai redus 
al dezvoltării intelectuale a acestora, comparativ cu 
copiii care nu sunt pedepsiți. Procesul de învăţare este 
îngreunat când profesorul foloseşte pedeapsa ca 
metodă de disciplinare. (Straus, M., 2002) 


„Dacă nu folosim metode 
severe de disciplinare, 
creşte incidenţa violenţei 
în şcoală” 


Studiile arată că din contră, metodele de disciplinare 
bazate pe pedeapsă sunt un factor de risc pentru 
violența şcolară. Mai mult decât atât, elevii au nevoie 
de exemple în care adulții rezolvă probleme fără a 
apela la pedeapsă, din care să înveţe că există metode 
pozitive de a rezolva probleme (iar aceasta este o 
abilitate care previne violenţa şcolară). 


„Neutilizarea pedepsei 
duce la permisivitate, 
indisciplină.” 


Lipsa unui răspuns din partea profesorului duce la 
permisivitate şi indisciplină. Dacă un comportament 
problematic al elevului este trecut cu vederea, elevul 
nu are şansa să înveţe ce ar fi trebuit să facă, ce se 

asteapta de fapt de la el. E important sa ne amintim ca 
scopul disciplinării este acela ca elevul să înveţe un 
comportament potrivit pentru o anumită situație. 
Putem face acest lucru însă folosind metode de 
disciplinare care să nu aibă „efecte secundare” şi să 
ofere rezultate pe termen lung (în termeni de achiziţii 
ale elevului). 


Ce metode alternative la pedeapsă se pot folosi? 


Pedeapsa este ineficientă, iar efectele ei secundare sunt greu de controlat. Ca 
urmare, pentru succesul acţiunilor de disciplinare vom utiliza ca metode alternative: 
— Consecințele logice şi naturale; 
— Costul răspunsului; 
— Time-out; 


Modul de utilizare a consecintelor logice a fost descris mai sus. In continuare 
vom prezenta celelalte două metode. 


Costul răspunsului 

Costul răspunsului este o formă de penalizare, de aceea înainte de a utiliza 
această metodă trebuie asigurată respectarea eticii în aplicarea ei (vezi etică în folosirea 
pedepsei si penalizarii). 

Costul răspunsului este o penalizare deoarece constă în retragerea unui anumit 
beneficiu sau bun posedat de persoana care realizează comportamentul problematic. 
Costul răspunsului se aplică contingent cu apariția comportamentului. 


De exemplu, doi colegi se ceartă în mod frecvent în pauză, de la un joc. 
Învăţătoarea îi anunţă că pentru fiecare dată când se vor mai certa vor pierde 1 leu din 
banii lor de buzunar, care vor intra în fondul clasei. 

Cearta este definită de învățătoare ca vorbit tare, tipete, plânsete, confruntare 
fizică — îmbrâncire, lovire cu braţele sau picioarele. Pentru aplicarea costului 
răspunsului, învăţătoarea foloseşte graficul de mai jos. 

Ionut Andrei 
X X 
X 


Pentru fiecare ceartă învăţătoarea notează un X, în cadranul băiatului care se 
certă (prezintă comportamentele descrise). De fiecare data când învăţătoarea aude sau 
observă că băieţii se ceartă, merge la ei şi le spune calm: “Aţi pierdut 1 leu pentru 
cearta asta. Vă recomand să vă opriţi sau veţi pierde şi mai multi bani.” În paralel, 
învăţătoarea i-a învăţat pe băieţi cum să soluţioneze în mod sănătos conflictele dintre 
ei. De câte ori observă utilizarea comportamentelor alternative dezirabile, învăţătoarea 
întăreşte apariţia acelor comportamente. Utilizarea întăririi diferenţiate şi a costului 
răspunsului a condus în foarte scurt timp la remiterea comportamentelor problematice. 

Diferenţa între costul răspunsului şi pedeapsa tradițională este dată de modul 
în care aceasta este prezentată copilului. 

Consecinta Pedeapsa Costul raspunsului 
traditionala 
Sanctiune financiara Daca nu _ terminati cu | Pentru fiecare dată când va 
bătaia o să vă iau din | certati veți pierde 1 leu din 
banii de buzunar!!! banii lor de buzunar, care vor 
intra în fondul clasei. Vă 
(ameninţare) recomand să rezolvati 
neînțelegerile dintre voi 
paşnic. 


Time-Out 


Time-out este o formă de penalizare, de aceea înainte de a utiliza această 
metodă trebuie asigurată respectarea eticii în aplicarea ei (vezi etică în folosirea 
pedepsei si penalizarii). 

Time-out este o penalizare, deoarece reprezintă pierderea accesului la întăririle 
contingente cu comportamentul pentru o scurtă perioadă de timp. 

De exemplu, la ora de lucru manual, copiii modelează figurine din plastilină. La 
un moment dat, Maria începe să arunce cu plastilină şi să strice figurinele celorlalți 
copii. Invatatoarea se îndreaptă spre ea, o ia de mănă şi o conduce în alt colt al clasei, la 
o masa unde nu mai este nici un alt copil şi unde nu se poate modela plastilină : 
« «Maria nu te poţi juca dacă arunci cu plastilină şi strici figurinele celorlalți copii. Stai 
aici şi când te linişteşti poţi să revii să te joci din nou ». învăţătoarea se reîntoarce la 
copii şi îi laudă pentru modul în care lucrează. După două minute îi permite Mariei să 
revină şi o laudă imediat ce îşi reia modelarea plastilinei fără ai deranja pe ceilalți. 
Utilizarea întăririi diferenţiate şi a time-out-ului a condus în foarte scurt timp la 
remiterea comportamentelor problematice. 

Time-out-ul este eficient ca metodă de reducere a comportamentului 
problematic în situaţiile în care întăririle comportamentului sunt sociale (ex. atenţia 
celorlalți) sau tangibile (ex. joaca cu plastilina). Pentru realizarea acestei metode este 
necesar să avem la dispoziţie un context în care întăririle contingente 
comportamentului problematic nu mai sunt prezente. Metoda nu se poate aplica dacă 
în noul context în care copilul a fost mutat comportamentul problematic mai primeşte 
încă întăriri. 

Diferenţa între time-out şi pedeapsa tradițională este dată de modul in care 
aceasta este prezentată copilului. 

Consecinta Pedeapsa Time-out 
traditionala 
Retragerea din grup Treci la masa din colt şi | Nu te poţi juca dacă arunci cu 


stai acolo până o să ştii | plastilină şi strici figurinele 
cum trebuie să te | celorlalți copii. Stai aici şi 
comporti !!! cand te linistesti poti sa revii 
sa te joci din nou. 


Etică în folosirea pedepsei şi penalizării 


Decizia de a utiliza pedeapsa sau penalizarea ca metodă de modificare 
comportamentală trebuie să fie analizată cu atenţie în contextul evaluării tuturor 
celorlalte metode de modificare comportamentală şi a impactului lor asupra sănătății 
emoţionale a copilului. 


Utilizarea metodelor de pedeapsă (aplicarea de stimuli aversivi) 
este interzisă sub orice formă, deoarece lezează 
integritatea emoţională a persoanei şi stima de sine. 


Utilizarea metodelor de penalizare (costul răspunsului sau time-out) este 
eficientă şi este etic permisă dacă sunt respectate următoarele condiţii: 


1. Aplicarea corectă a altor metode nu a produs rezultatele dorite. 
Înainte de a ne gândi să aplicăm penalizarea ca metodă de disciplinare, trebuie întâi să 
aplicăm alte metode alternative de disciplinare: extinctia, întărirea diferențiată, 
controlul stimulilor. Dacă nici una dintre aceste metode nu produce rezultatele dorite, 
putem avea în vedere aplicarea consecinţelor logice sau a pedepsei precum costul 
răspunsului, time-out. 


2. Aplicarea pedepsei necesită identificarea corectă a funcţiei comporta- 
mentului. 
Pentru alegerea unei metode de penalizare care să fie eficientă trebuie să realizăm mai 
întâi analiza funcțională a comportamentului. Doar cunoscând funcția 
comportamentului vom putea decide care metodă de pedeapsă este eficientă în 
reducerea comportamentului problematic. De exemplu, dacă comportamentul proble- 
matic are ca rol atragerea atenţiei, costul răspunsului va fi o metodă ineficientă. În 
aceste situaţii se recomandă aplicarea extinctiei mai întâi. Dacă această metodă nu 
funcționează, vom opta ulterior pentru aplicarea time-out-ului. 

Atenţie! La început, după aplicarea extinctiei, rata comportamentului 
(frecvenţa sau intensitatea) va creşte foarte mult; perseverenta în aplicarea extinctiei, 
fără nici o abatere, face ca rata comportamentului să scadă în timp. 


3. Aplicarea întăririi diferenţiate concomitent cu aplicarea unei penalizări. 
Întărirea diferențiată a comportamentului alternativ dezirabil sau întărirea absenței 
comportamentului problematic trebuie să însoțească de fiecare dată aplicarea unei 
penalizări. În acest fel intervenţia va fi centrată pe dezvoltarea comportamentului 
dezirabil care să înlocuiască comportamentul nedezirabil care este eliminat. Doar prin 
înlocuirea comportamentului nedezirabil putem preveni reaparitia lui, în absenţa 
pedepsei. 


4. Informarea copilului şi consimțământul adultului. 

Aplicarea penalizării se poate face în condiţiile în care cel căruia i se aplică (copilul, 
elevul) cunoaşte şi înțelege motivul aplicări penalizării, scopul penalizării (efectele care 
se doresc a fi obținute), situaţiile în care va fi aplicată şi cum va fi aplicată. Dacă copilul 
este sub vârsta de 18 ani, adultul (părinte, tutore) trebuie să îşi dea consimțământul 
pentru aplicarea acestei metode. În caz contrar aplicarea penalizării fără informarea 
copilului şi consimțământul adultului, aplicarea penalizării poate fi considerată abuz 
din partea celui ce o aplică. 


5. Protejarea integrității fizice şi psihice a copilului. 
Aplicarea unei pedepse sau penalizări se face doar în condiţiile în care este asigurată 
securitatea completă a celui care o primeşte. Nu se admite aplicarea pedepselor sau 
penalizărilor care pun în pericol integritatea fizică sau psihică a copilului (la îl fac să se 
simtă umilit, devalorizat, marginalizat, stigmatizat etc.). 


6. Severitatea problemei 
Aplicarea metodelor de pedeapsă (utilizarea stimulilor aversivi precum imobilizarea 
copilului, aplicarea unor stimuli dureroşi) sunt permise doar în situaţiile deosebit de grave 
în care copilul pune în pericol propria viata sau viata sau integritatea fizică a altora. 


7. Monitorizarea aplicării pedepsei sau penalizării 

Pedeapsa si penalizarea au ca şi consecință imediată oprirea pe moment a 
comportamentului nedezirabil. Acest efect reprezintă o întărire a comportamentului de 
a pedepsi / penaliza. Deoarece urmările dorite sunt imediate, comportamentul de a 
pedepsi / penaliza tinde să îşi crească frecvenţa. De aceea, riscurile utilizării excesive 
ale pedepsei / penalizării sunt foarte mari. Pentru a preveni aceste situaţii, orice 
aplicare a pedepsei trebuie înregistrată. Este necesar ca aplicarea pedepsei / penalizarii 
să aibă loc doar în cadrul unui plan de modificare comportamentală prestabilit. 

Capitolul VII 


Când problemele de disciplină nu sunt ceea ce par a fi 


Problemă de disciplină sau diagnostic medical? 


Există situaţii în care multe dintre problemele de comportament ale elevilor pot 
fi simptome ale unei condiţii medicale complexe, precum condiţiile neurologice. În 
aceste cazuri, intervenţia învățătorului sau a profesorului are un rol important în 
continuare, dar trebuie însoţită şi de alte tipuri de intervenţii, specifice 
simptomatologiei. 

Responsabilitatea care revine profesorului în aceste cazuri este diferențierea 
între o problemă de disciplină şi problemele medicale. Ca urmare, înainte de a lua 
decizia de a modifica un anumit comportament verificați următoarele întrebări: 


A cui este problema? Dacă comportamentul problematic nu interferează cu 
funcționarea copilului, dacă nu afectează funcționarea 
celorlalți elevi sau mediul de învăţare, atunci 
comportamentul nu reprezintă o problemă reală. El este 
perceput ca problematic doar de către profesor, în raport 
cu standardele sau aşteptările sale personale. 

Consecintele 
comportamentului sunt 
atat de catastrofice 
incat sa fie necesara 
interventia chiar daca 
comportamentul apare 
foarte rar? 


Daca comportamentul pune in pericol pe copil sau pe alte 
persoane, 
programului pentru toti ceilalti, trebuie avuta in vedere 


sau daca afectează buna desfăşurare a 
intervenţia asupra comportamentului, chiar dacă el este 
foarte rar. Se recomandă pentru aceste situaţii, în care 
apare spre 
contextul care conduce la apariția comportamentului şi nu 


comportamentul rar, centrarea atenției 


pe comportamentul în sine. 


Exemplu: 

Trebuie să identificăm şi să modificăm contextele in care 
comportamentul apare sau acțiunile pe care noi înşine le facem 
chiar înainte de apariția comportamentului. De asemenea, se 
recomandă evaluarea abilităților copilului de a răspunde la acele 
contexte, pentru că în aceste situații există o mare probabilitate 
ca problema comportamentală să fie datorată lipsei abilității de a 
răspunde adecvat la acea situație. 


Este elevul capabil să 
îşi schimbe singur 
comportamentul dacă 
noi îi oferim întăririle 
adecvat în mod 
adecvat? 


Dacă răspunsul la această întrebare este Nu, atunci nu 
este util să aplicăm metode de disciplinare pentru 
Este 
adordarea lui din perspectiva unui simptom. 


modificarea acelui comportament. importantă 


Este elevul capabil să 
facă comportamentul 
alternativ dezirabil? 
Este capabil să îl facă în 
mod constant? 


Dacă elevul nu este capabil să facă comportamentul 
dezirabil, sau dacă nu este capabil să îl facă în mod 
constant, atunci orice plan de intervenție comporta- 
mentală va produce fie un factor de stres pentru elev, care 
va produce agitaţie, tensiune şi va conduce la înrăutățirea 
modului de manifestare a comportamentului problematic. 
Acesta este un indice al faptului ca este probabil ca 
respectivul comportament să fie un simptom. 


Pot cei care vor fi 
responsabili de 
implementarea 
planului de modificare 
a comportamentului să 
asigure aplicarea lui 
consistentă? 


Dacă răspunsul la această întrebare nu este afirmativ, 
atunci un astfel de plan de modificare comportamentală 
nu trebuie început. Aplicarea lui neconsistentă nu aduce 
rezultate şi poate produce experiențe de învăţare 
nefavorabile atât pentru copii cât şi pentru adulţii 
implicaţi. 

Pot fi identificate mai | Dacă acelaşi elev prezintă mai multe probleme de 


multe probleme comportament, se recomandă evaluarea neuropsihologică 
comportamentale la şi evaluarea psihologică a elevului. Problemele 
acelasi elev? comportamentale pot avea cauze neurologice (de ex. 


sindromul de deficit atentional si hiperactivitate - ADHD) 
sau probleme emotionale (de ex. tulburarea de 
comportament opozitional). 


Un diagnostic frecvent confundat cu problemele de disciplina este tulburarea 
de hiperactivitate şi deficit atentional (ADHD - attentional deficit and hiperactivity 
disorder). Confuzia se datorează faptului ca, de cele mai multe ori, modul de 
manifestare a bolii este similar unor probleme comportamentale. 

ADHD este o tulburare care afectează funcționarea sistemului cognitiv. 
Aplicarea unor tehnici de intervenţie eficiente porneşte de la cunoaşterea 
mecanismelor explicative ale tulburării. Mecanismele explicative ale ADHD 
sugerează care sunt tehnicile cele mai eficiente de intervenţie şi modul în care acestea 
pot fi aplicate. Aplicarea unor metode de intervenţie fără cunoaşterea şi înțelegerea 
mecanismelor explicative ale ADHD-ului nu este eficientă. 


e Deficitele cognitive din ADHD apar datorită unor disfuncţii la nivelul 
funcţiilor executive, ale proceselor neuropsihologice care intervin în 
autoreglare. 

e Problemele de neatentie care caracterizează tulburarea pot fi un rezultat al 
procesării deficitare la nivelul funcţiilor executive, în special a componentei 
numită memorie de lucru (reprezentări mentale ale evenimentelor care sunt 
activate temporar în minte pentru a putea ghida comportamentul curent). 

e Aceste deficite cognitive se regăsesc în fiecare dintre cele 2 dimensiuni 
caracteristice ADHD-ului, neatentia şi hiperactivitatea-impulsivitatea. 

e În neatenţie copilul nu are abilitatea de a-şi menţine atenţia într-o sarcină, de a- 
şi aminti şi a urma regulile sau instrucțiunile şi de a rezista stimulilor distractori 
în tot acest timp. 

e În hiperactivitate cu reacţii comportamentale impulsive apar dificultăți la 
nivelul inhibitiei voluntare sau executive a răspunsului prepotent. Problemele de 
inhibitie apar în jurul vârstei de 3-4 ani înaintea celor legate de neatentie (5-7 ani). 

e Aceste deficite cognitive sunt expresia funcționării neadecvate a unor procese 
cognitive. Sistemul cognitiv este format dintr-o serie de procese (atenţie, 
memorie de lucru, memorie de lungă durată), care se află în interacţiune unele 
cu celelalte, iar funcţionarea deficitară a unuia dintre ele afectează automat şi 
funcționarea celorlalte. Acest aspect este cu atât mai important în cazul atenţiei, 
cu cât aceasta susține şi energetic celelalte procese. 

In 1997 Barkley propune un model cognitiv al ADHD, considerat de referinta 
in ceea ce priveste explicarea deficitelor cognitive care determina cele doua tipuri de 
simptome principale, neatentia si hiperactivitatea. 

Barkley afirma ca datorita problemelor de inhibitie este afectata functionarea a 
patru procese cognitive executive: memoria de lucru, reglarea afectivă si 
motivationala, limbajul intern şi reconstituirea. 

Acestea la rândul lor influențează controlul motor al comportamentului, 
capacitatea de a elabora răspunsuri complexe, orientate spre un scop. 

Comportamentul acestor copii va fi influenţat de contextul imediat. 

O metodă relevantă de intervenţie este managementul contingentelor, a 
antecedentelor şi consecințelor unui comportament. 

O metodă eficientă este controlul stimulilor, de exemplu organizarea spațiului 
în care copilul realizează o sarcină (de şcoală sau joc) prin minimizarea distractorilor. 

Copiii şi în mod special adolescenţii cu ADHD manifestă dificultăți de învăţare 
datorate simptomelor specifice tulburării. Gimnaziul şi liceul devin mai solicitante 
pentru elevi din punctul de vedere al sarcinilor şcolare. Tot în această perioadă 
aşteptările adulţilor (profesori şi părinţi) fata de adolescent sunt din ce in ce mai mari 
în termeni de independenţă, autonomie şi funcționare socială. 

O atenţie specială trebuie acordată adolescenților care au ca simptome 
dominante dificultățile de susţinere, menţinere a atenţiei (subtipul ADD) şi care sunt 
mai dificil de identificat decât cele comportamentale, de hiperactivitate şi 
impulsivitate. Inabilitatea adolescenților de a face față sarcinilor şcolare, 
dezorganizarea şi dificultăţile de menţinere a atenţiei sunt simptome care necesită o 
abordare specială. 

Cele mai eficiente metode, identificate în literatura de specialitate, prin care îi 
oferim adolescentului suport pentru optimizarea performanţelor şcolare, sunt 
strategiile cognitive. 


Strategii comportamentale de intervenţie în ADD 


Utilizarea unui calendar zilnic, săptămânal şi / sau lunar. 


Realizarea unei sarcini mai dificile înaintea realizării unei sarcini mai uşoare. 
Fragmentarea unei sarcini complexe în sarcini mai mici. 


Utilizarea unor obiective intermediare în loc de termene de predare. 

viata (program de somn, relaxare). 


Controlul stimulilor din mediu pentru minimizarea distractorilor. 


Adaptarea sarcinilor şi a momentului de învăţare la stilul optim de învăţare şi de 


Solicitarea sprijinului unui tutore sau supervizor / antrenor în realizarea unor 


sarcini. 
Exemple: 
Tehnica Descrierea tehnicii Exemple 
Intărirea O întărire este acea situație Copilul a realizat sarcina de lucru 
pozitivă şi sau stimul care survine după | — comportamentul ţintă (ex. a citit 
întărirea executarea unui un text) şi i se oferă un timp de 
negativă comportament, crescându-i joc pe calculator — 


frecvenţa acestuia. 

Întărirea pozitivă vizează 
menţinerea sau intensificarea 
unui comportament prin 
producerea sau prezentarea 
unei stimulări. Întărirea 
negativă se referă la 
menţinerea sau intensificarea 
unui comportament prin 
încetarea sau reducerea unei 
stimulări aversive. 


comportamentul care 
funcționează ca întărire pentru 
comportamentul ţintă — citirea 
textului. 


Time-out sau 
excluderea 


Time-out-ul sau excluderea se 
referă la scoaterea unei 
persoane care a efectuat un 
comportament indezirabil, 


dintr-o situaţie care are funcţie 


de recompensă pentru copil. 


Un copil care a încălcat o regulă a 
clasei şi şi-a lovit colegul, va sta 3 
minute într-un loc special din 
clasă pentru a se linişti. Acest loc 
îi oferă copilului prilejul de a 
observa consecinţele neplăcute 
(nu se mai joacă cu colegii) ale 
unui comportament neadecvat 
(lovirea unui coleg). 

Costul 
raspunsului 
(response-cost) 


Se refera la retragerea unor 
întăriri de care a beneficiat 
cineva (cum ar fi de exemplu 
privilegiile), ca urmare a 
efectuării unui comportament 
indezirabil. 


Un copil care nu şi-a realizat 
sarcinile propuse pentru acel 
moment pierde un privilegiu 
negociat în prealabil cu părintele. 
De exemplu, acela de a se uita la 
desenele animate preferate sau a 
merge în oraş cu prietenii. 


Economia de 
jetoane 
(token 
economy) 


Este o metodă ce combină 
sistemul de întăriri pozitive cu 
celelalte metode de modificare 
comportamentală. Copilul 
primeşte o recompensă sau un 
privilegiu dacă realizează 
comportamentul dorit şi 
pierde un privilegiu sau o 
întărire dacă realizează un 
comportament nedorit. 


De exemplu, pentru fiecare 
comportament dezirabil, dorit 
(ex. rezolvă un exerciţiu, citeşte 
două fraze) copilul primeşte o 
recompensă simbolică, o steluta. 
Un comportament nedorit, 
indezirabil (ex. îşi loveşte 
colegul) semnifică pierderea unei 
steluțe. La sfârşitul săptămânii 
toate stelutele adunate pot fi 
transformate într-o recompensă 
materială, un premiu (ex. o 
jucărie sau vizionarea unui film 
la cinema) împreună cu părinții. 

